TERIMA SUMBANGAN - ANAK ARWAH BOB LOKMAN TERHARU MASIH DIINGATI

"Sejak pemergian Allahyarham, kami sekeluarga ada mengalami fasa naik turun dalam kehidupan tetapi Alhamdulillah semuanya berjalan dengan baik dan lancar. Ibu dan abang sulung kini menjalankan perniagaan mengambil tempahan bubur lambuk dan serunding. Perniagaan ini ayah dah buat sebelum ini, kami hanya sambung.

"Keadaan mak pula semakin baik walaupun masih bersedih dengan kehilangan tapi dia reda dengan pemergian ayah," demikian tutur anak keempat Allahyarham Bob Lokman iaitu Ahmad Rayyan, 16, yang memberitahu perniagaan tersebut telah lama diusahakan sejak bapanya masih hidup dan kini diteruskan oleh ibu dan abang sulungnya.

Sejak pemergian arwah Bob Lokman pada 23 September lalu, balunya iaitu Relawati Daud bersama anak sulung kini menjalankan perniagaan mengambil tempahan bubur lambuk dan serunding bagi menampung kehidupan keluarga.

Pada Majlis Malam Selebriti dan Anak Seni bersama Pimpinan Kerajaan Negeri Kelantan di Hotel Le Meridien, Putrajaya yang diadakan pada malam Jumaat, pihak penganjur telah memberikan sumbangan sebanyak RM5,000 kepada keluarga Allahyarham dan Rayyan bersama adiknya, Ahmad Lukman, 10, hadir bagi mewakili keluarganya.

Klik untuk gambar besar

"Saya rasa terharu dan terkejut sebab kami ingatkan selepas ayah meninggal dunia, semua akan senyap dan tiada orang lagi nak sebut mengenainya. Tapi tiba-tiba ada sumbangan ini... terima kasih banyak kepada kerajaan negeri Kelantan atas sumbangan," katanya.

Kerajaan negeri turut memberi sumbangan kepada Persatuan Seniman Malaysia (Seniman) dan Artis Veteran Malaysia sebanyak RM15,000. Sumbangan diserahkan oleh Menteri Besar Kelantan, Datuk Ahmad Yakob dan turut dihadiri oleh exco kerajaan negeri tersebut.

Untuk makluman, Bob atau Mohd Hakim Lokman, 58, meninggal dunia di Kubang Kerian, Kelantan akibat komplikasi penyakit jantung pada 23 September lalu. Bob yang juga penulis lirik lagu 'Isabella' dan 'Taman Rashidah Utama' itu meninggalkan seorang balu, Relawati Daud dan tujuh cahaya mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADINDA CERIA POP STAR, BAKAL PENGGANTI SHILA AMZAH DI CHINA

Seorang lagi penyanyi Melayu berbakat besar muncul di China selepas negara tembuk besar itu menerima kehadiran Shila Amzah beberapa tahun lalu.

Gadis genit itu dikenali sebagai Adinda Tasya Mansor, seorang kanak-kanak berusia 11 tahun yang kini menjadi bualan masyarakat di sana, selepas kemunculannya dalam program pencarian bakat baru berjudul 'Let's Sing, Kids'.

Dia yang menyampaikan lagu berbahasa Mandarin berjudul 'Next Stop in the Future', menerima standing ovation bukan sahaja daripada penonton, malah daripada para juri yang nyata terkejut.

Kesemua juri pertandingan, Gary Chaw, Su Yunying, Jacky Xue Zhiqian, berebut mahukan Adinda sebagai protege mereka.

Namun anak kelahiran Taiping, Perak itu kemudiannya memilih Su sebagai mentor.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Netizen, khususnya di China, menganggap Adinda sebagai 'the next Shila Amzah', yang sebelum ini berjaya mengukir nama di negara itu menerusi pertandingan Asian Wave.

Adinda merupakan peserta Ceria Popstar tahun lalu, dan menamatkan pertandingan di tempat kelima.

Let's Sing, Kids memulakan siaran 2 Julai lalu di stesen televisyen paling popular di China, Hunan TV.

VIDEO

Sumber: MD

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DITEGUR BERTUDUNG, TAUBAT - ELYANA TERIMA NASIHAT, NAFI RAIH SIMPATI

Selepas penyanyi Elyana mendedahkan tentang penyakit kanser limfoma yang dihadapinya sejak tujuh tahun lalu, ramai yang bersedih selain terkejut dengan pengumuman tersebut.

Dalam pada itu, ada juga yang tidak berapa nak sensitif mengenai derita orang apabila mempersoalkan dan mempertikaikan penyanyi yang popular dengan 'kalis rindu' dan 'Tak Tercapai Akalmu' itu tidak berhijab.

Apa yang lebih tidak masuk di akal, ada juga sesetengahnya lantang bersuara mengenai ibadah Elyana yang entah ke mana tetapi menyibukkan diri dengan dunia hiburan yang melalaikan.

"Masih terkinja-kinja bukan nak bertaubat. Tengok dia relaks je free hair bagai, macam tak takut je nak mati..," antara-antara petikan komen yang diterima Elyana.

Klik untuk gambar besar

Namun begitu, seperti biasa Elyana tidak ambil pusing mengenainya tetapi menerimanya dengan berlapang dada dan mengambilnya sebagai doa.

"Teguran itu saya terima dengan berlapang dada dan nasihat yang dikirimkan kepada saya sangat betul. Saya setuju dengan komen tersebut dan terima seadanya kerana mereka sebenarnya mendoakan yang terbaik buat saya.

"Insya-Allah, akan sampailah doa anda itu. Pada pandangan saya, ajal maut semua Allah tentukan. Tidak semestinya saya sakit kanser tahap empat saya yang akan pergi dahulu, sebab semua antara kita akan mati.

"Saya menghargai setiap komen dan doa," ujarnya yang terharu dengan sokongan dan doa yang diterima dari orang ramai selepas berita itu.

Sementara itu, ada juga turut mengatakan Elyana sengaja mahu meraih simpati lebih-lebih lagi apabila mengumumkan perkara itu ketika beliau tersingkir di minggu kelima Gegar Vaganza musim ke-4 (GV4).

Bagaimanpun, Elyana tampil menafikan dan berkata jika beliau mahu meraih simpati perkara itu pasti dilakukan sebaik saja disahkan doktor dirinya mengidap kanser selepas kelahiran anaknya, Cinta Sumayyah.

"Kalau saya ingin menagih simpati, dari awal dulu saya melakukannya. Ketika itu saya susah, tidak ada duit untuk membeli ubat dan susu anak.

"Tapi saya tidak pernah berkongsi semua masalah itu dengan sesiapa termasuk ibu bapa dan adik-beradik. Sudah menjadi prinsip hidup saya tidak suka menyusahkan orang.

"Saya mahu orang melihat saya sebagaimana diri saya yang sihat, degil, ceria, tiada masalah dan suka berjenaka," katanya.

Rasanya tidak perlu mempersoalkan ibadah orang lain dikala beliau sedang menghadapi dugaan yang begitu hebat. Siapa tahu disebalik Elyana tidak bertudung, dirinya membuat kebaikan lebih daripada orang lain.

www.myartis.com / Sumber: Astro Gempak & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


26 FOTO - SELAMAT BERTUNANG, ELFIRA & SUFIAN NIKAH MAC 2018

Pasangan selebriti, Elfira Loy, 23, dan Sufian Suhaimi, 25, selamat melangsungkan pertunangan kira-kira jam 4 petang semalam selepas hampir lapan bulan bercinta.

Majlis pertunangan yang diadakan di kediaman keluarga pelakon wanita berkenaan di Alam Damai, Cheras, itu menyaksikan pasangan terbabit mengenakan dua persalinan.

Majlis yang dihadiri sekitar 100 tetamu itu, Elfira menyerahkan tujuh dulang hantaran berbalas lima daripada pihak Sufian, sebagai simbolik ikatan pertunangan.

Keluarga kedua-dua artis berkenaan turut sepakat memilih Mac 2018 sebagai detik penyatuan mereka sebagai suami isteri.

Klik untuk gambar besar

"Bulan Mac boleh dikatakan terlalu istimewa buat saya dan Sufian. Malah, pada Mac depan juga genap setahun usia perkenalan kami. Alhamdulillah, semoga perancangan kami menuju ke gerbang perkahwinan dipermudahkan," kata Elfira.

Menurut pelakon yang turut bergelar usahawan itu, Suhaimiyang merupakan seorang penyanyi itu mula menyatakan kesungguhannya dalam hubungan mereka pada hari ulang tahun kelahiran beliau, Mac lalu.

"Pada 8 Mac lalu, ketika saya genap berusia 23 tahun, dia tunggu di depan rumah tepat jam 12 tengah malam bersama jambangan 23 kuntum bunga mawar.

"Saat itu juga dia menyatakan kesungguhannya untuk serius dengan saya. Kiranya, itulah detik rasmi kami menjalinkan hubungan dengan lebih rapat. Lebih penting, dia tidak pernah membelakangkan ibu bapa dalam perhubungan ini.

Dalam pada itu, Sufian yang popular dengan lagu 'Terakhir' berkata, kehadiran Elfira bagai melengkapkan lagi kehidupannya.

"Kami juga tidak melihat tindakan berkahwin pada usia masih muda sebagai isu besar atau sesuatu yang jarang berlaku. Apa yang lebih penting, kami sama-sama memikul tanggungjawab selepas berkahwin nanti," tutur Sufian.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"TIADA MASA, SELESA BERSENDIRIAN" - DATO' VIDA AKUI RAMAI INGIN BERKENALAN

Dek kerana dirinya yang sudah kembali bergelar ibu tunggal, pengasas Vida Beauty Sdn Bhd, Datuk Seri Vida akui bahawa banyak pihak cuba mengambil kesempatan mengenalinya dengan lebih rapat.

Dato' Seri Vida atau nama sebenarnya Dato' Seri Dr Hasmiza Othman berkata yang beliau berasa kesal dan bosan apabila ramai yang menghantar mesej mahu berkenalan di laman sosial dan aplikasi WhatsApp.

"Buat masa ini, pintu hati saya belum terbuka untuk menerima mana-mana lelaki dalam hidup dan lebih selesa bersendirian. Jika ada sekalipun biarlah individu itu sanggup hidup susah dan senang bersama saya.

Klik untuk gambar besar

"Lagipun keutamaan saya kini adalah untuk membahagiakan anak-anak dan perniagaan. Itu saja yang saya fikir sekarang. Tiada masa untuk lelaki buat masa ini," jelasnya ketika ditemui media pada Ulangtahun Pertama Tonton.

Dalam pada itu, Dato' Seri Vida berkata yang beliau baru kini menghadiri majlis hiburan, selepas disahkan bercerai talak satu dengan suaminya, Fairuz Ahmad Zainuddin awal bulan lalu.

"Ini adalah kemunculan pertama saya selepas 'terperuk' di dalam rumah apabila kembali bergelar ibu tunggal. Alhamdulillah, saya makin kuat mendepani hari mendatang bersama anak-anak. Saya baik-baik sahaja," katanya.

Menurut Vida, dia percaya apa yang berlaku terhadap rumah tangganya pasti ada hikmah di sebaliknya.

Terdahulu perkahwinan selama tiga tahun Vida dan Fairuz akhirnya musnah apabila pasangan itu sah bercerai di Mahkamah Syariah Ipoh, Perak 7 April lalu.

Dato' Seri Vida bernikah dengan Fairuz, 39, pada Januari 2014, yang juga perkahwinan ketiga ahli perniagaan itu.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


GAMBAR - PRODUK TERKINI MASTERCHEF MALAYSIA?

Menjelang Ramadhan yang bakal menjelma tidak lama lagi, beberapa produk terbaru kemungkinan muncul membayangi pasaran. Apa yang menarik, produk tersebut disesuaikan dengan watak seseorang artis itu ketika menyertai Masterchef Malaysia baru-baru ini.

Bagaimanapun, jika anda mencarinya sekarang dipasaran, anda mungkin hampa kerana ia hanya sekadar hiasan semata-mata. Namun yang pasti, ada sesuatu yang menarik perhatian kita mengenai produk ini... tambah-tambah yang melibatkan Azman Ali dan Jehan Miskin. Enjoyz..!

Klik untuk imej besar...


BILA AZNIL PAKAI PPE KETIKA PERSEMBAHAN DI MUZIK-MUZIK

"Mulanya Paknil ada plan untuk pakai baju Emporio Armani untuk Muzik2 malam ni. Tapi selepas pengumuman PM pasal kelonggaran kita menjaga SOP sebab kita masih dalam PKP, Paknil tukar plan dan pakai PPE ke set & buat persembahan Apo Paknil.

"Terima kasih penerbit yang izin kan Paknil buat demikian. Paknil turut edarkan face masks dan face shields untuk team dan krew produksi," begitulah kongsi Aznil Haji Nawawi apabila memakai Protective Equipment (PPE) yang biasanya digunakan oleh barisan hadapan bagi menghadapi covid-19.

Yalah... apa yang nak dimalukan jika ia melibatkan keselamatan diri dan orang sekeliling. Tak gitu?

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TUNGGU SURAT SAMAN..." - DISANGKA DA'I SYED, PU SYED MINTA NETIZEN MOHON MAAF

"Asal ada bunyi ya!!.. baik.. tunggu surat saman ambe ya.. ambe beri masa 24 jam utk edit dan mohon maaf pada ambe.. tolong tag budak pempuan ni..," itulah tulis Pencetus Ummah (PU) Syed menerusi laman Instagram miliknya dimana beliau memberi peringatan kepada seorang netizen untuk membuat permohonan maaf dalam tempoh 24 jam kepadanya.

Ia susulan tindakan seorang netizen tersebut yang menuduhnya berkaitan dengan isu seorang lagi pendakwah yang mempunyai nama sama dengannya, Da'i Syed.

Tindakan individu tersebut ditegur oleh netizen lain untuk menyunting kembali nama tersebut kerana bimbang akan menimbulkan fitnah.

Klik untuk gambar besar

Perkongsian PU Syed itu turut mendapat pelbagai reaksi daripada netizen dan rakan industri yang terkejut dengan dakwaan berkenaan. Ada yang meminta PU Syed meneruskan tindakan saman terhadap individu itu sebagai pengajaran

Malah, entri tersebut turut mendapat perhatian personaliti TV Fedtri Yahya turut meninggalkan komen berharap pihak yang difitnah dan teranaiaya akan mendapat pembelaan sewajarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JAGA MAKAN, KURANGKAN MAKAN CILI NANTI MENGGELUPUR" - ZUL ARIFFIN SINDIR SIAPA?

"Salam, semoga hari yang baik untuk semua. Jaga makan dan kurangkan makan cili nanti menggelupur. Minum air yang banyak, baik untuk kesihatan," tulis pelakon Zul Ariffin di laman Twitter semalam dan perkongsian tersebut menjadi perhatian ramai seolah menyindir pihak tertentu.

Perkongsian Zul itu membuatkan netizen yang tertanya-tanya tentang ayat 'makan cili' itu yang kedengaran seperti berbaur sindiran atau mungkin sekadar peringatan untuk semua.

Selasa lalu, Zul Ariffin telah didenda RM30,000 selepas mengaku bersalah di Mahkamah Sesyen Sepang atas pertuduhan memuat naik kandungan bersifat sumbang di Instagram.

Terdahulu, Zul berkata biarlah dirinya sahaja yang mengaku bersalah serta mengatakan orang lain semuanya malaikat dan hanya dia seorang sahaja yang tidak.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AWAK NAK JADI SAYA? KITA TUKAR SEKARANG" - ELYANA AKUI MATA TAK JELAS, PENDENGARAN ROSAK, MEMORI HILANG & SAKIT SARAF

"Siapa kata senang jadi saya? Hari ini telinga saya pula tak dengar sebelah. Jadi mahu ke hospital lagi. Awak nak jadi saya? Kita tukar sekarang. Untuk pengetahuan anda, mata tak berapa jelas, pendengaran rosak, memori hilang, sakit saraf, sendi dan macam-macam lagi.

"Itu adalah perkara normal untuk mereka yang terlalu lama menahan sakit dengan kemoterapi atau radioterapi serta ubat-ubatan," ujar penyanyi Elyana dalam perkongsian terbaru di Insta Story dimana dia memberitahu mula mengalami kesan sampingan daripada rawatan kemoterapi yang dijalaninya sebelum ini seperti masalah pendengaran dan penglihatan.

Menurut Elyana, kesan sampingan itu adalah perkara biasa dialami pesakit kanser lebih-lebih lagi sudah terlalu lama menjalani rawatan serta pengambilan ubat. Elyana berkata demikian bagi menjawab persoalan netizen yang mendakwa dia lupa diri selepas disahkan bebas kanser.

Sebelum ini, Elyana ada memuat naik paparan perbualan individu yang cuba memberi nasihat kepadanya namun menghina dirinya serta menuduhnya sengaja mencari simpati.

Pada Disember tahun lalu, penyanyi Elyana berkongsi khabar gembira akhirnya bebas daripada kanser limfoma selepas 11 tahun berjuang.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU SITI NURHALIZA DIJANGKITI C0V1D: "DOAKAN MAK SALMAH SEGERA SEMBUH"

Penyanyi Datuk Seri Siti Nurhaliza Tarudin, 43, menerusi Instagram Story telah memaklumkn berita sedih dimana ibunya iaitu Siti Salmah Bachik, 70, disahkan positif C0V1D.

Dalam status tersebut, Siti berkata dia menerima perkhabaran itu sebaik selesai mengadakan persembahan di Music Of The Soul: An Evening With Dato' Sri Siti Nurhaliza x Dato' Awie pada malam Sabtu.

Menurut penyanyi ini, ibunya tidak mengalami simptom teruk kecuali sakit badan dan batuk. Dalam pada itu, Siti turut memohon peminat untuk mendoakan kesembuhan ibu tercintanya itu.

"Balik tengok handphone, dapat berita mak kena C0V1D. Dapat cakap dengan mak baru lega. Mak cuma sakit badan sikit dan batuk tak teruk. Alhamdulillah. Ya Allah, jagakan Wali keramat saya. Doakan Mak Salmah segera sembuh, mak kuat," tulisnya.

Klik untuk gambar besar

Pada malam Sabtu, Siti menjayakan persembahan amal khas yang dibawakan oleh Yayasan Nurjiwa di Plenary Hall, KLCC. Siti menyampaikan 17 buah lagu menerusi empat segmen termasuk lagu duet 'Baldu Biru' dan 'Pantun Budi' bersama penyanyi terkenal, Awie.

Dalam hantaran terbaharunya, Siti yang akan beraksi di malam kedua Konsert Music of the Soul Datuk Seri Siti Nurhaliza malam ini, berkongsi keadaan terkini ibunya.

"Hubungi mak pagi tadi, dengar suara mak ceria, barulah rasa senang hati nak kerja malam ini. Terima kasih semua yang mendoakan Mak Salmah ya. Syukur, Alhamdulillah," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


22 GAMBAR - SEKITAR MAJLIS RESEPSI ELIZAD & SHAMSUL

Majlis resepsi Siti Elizad Mohd Sharifudin dan pasangan Shamsul Baharin Rahman telah berlangsung pada 11 April lalu di The Sacred Garden, Kampung Pengantin, Kuala Lumpur.

Gambar-gambar menarik ini telah dirakamkan oleh jurugambar rasmi mereka iaitu Msgreen Art Gallery.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"LAMA LAGI KAT SINI, JADI TOLONG DOAKAN KESIHATAN AKU" - BENJY

Pelakon Benjy yang sedang menjalani hukuman di Penjara Tanjung Gusta, Medan, Indonesia, menerusi nota tulisan tangan, telah menceritakan keadaan terkini dirinya yang ditahan pihak berkuasa republik itu atas kesalahan memiliki dadah jenis syabu ketika tiba di negara itu, tahun lalu.

"Aku lama lagi kat sini. Jadi tolong doakan yang kesihatan aku jadi lebih baik. Aku kena sihat untuk terus hidup di sini. Doakan segala usaha aku untuk pulang dipermudah," tulisnya.

Perkembangan terbaru anak pelakon veteran, Allahyarham Azean Irdawaty itu diceritakan Presiden Persatuan Seniman Malaysia (SENIMAN), Zed Zaidi yang menemui Benjy di penjara terbabit, pada sidang media, di sini, hari ini.

"SENIMAN amat bersimpati terhadap Benjy yang menghidap penyakit asma kritikal dan sering batuk tanpa henti. Malah, dia berpotensi diserang penyakit tibi atau batuk kering. Dalam rangka lawatan itu, SENIMAN menyalurkan sedikit sumbangan bagi membolehkan dia membeli ubat-ubatan.

"Kami juga mendapatkan nasihat doktor mengenai masalah kesihatannya. Doktor beritahu Benjy memerlukan kira-kira RM500 sehingga RM1,000 sebulan untuk membeli ubat," katanya.

Zed menambah, beliau difahamkan, Benjy atau nama sebenarnya, Khaeryll Benjamin Ibrahim tidak menerima pelawat sejak dia dipenjarakan, dua tahun lalu.

"Sehubungan itu, kami mendapat idea untuk membantu Benjy daripada sudut kebajikan dan kesihatan. Jumlah kutipan yang terkumpul daripada tabung yang kami lancarkan hari ini akan diserahkan kepada Benjy," ujarnya yang melawat pelakon berusia 39 tahun itu, Sabtu lalu.

Sehubungan itu, Zed berkata, Tabung Prihatin Seniman untuk Benjy akan mula diedarkan untuk mengumpul sumbangan ahli termasuk peminat. Zed berkata, mereka mengunjungi Benjy kerana bersimpati dengan keadaanya yang menghadapi masalah kesihatan.

Klik untuk gambar besar

"Benjy ada menghubungi rakan-rakan artis untuk meminta pertolongan. Berikutan itu, ramai yang membuat aduan kepada kami. SENIMAN berharap tabung ini dapat membantu meringankan masalah kesihatannya," tuturnya.

Pada April 2017, Benjy ditahan di Lapangan Terbang Antarabangsa Kualanamu, Deli Serdang Sumatera Utara oleh pihak Kastam dan Eksais di sana sejurus tiba dari Kuala Lumpur. Mengikut laporan, Benjy disyaki memiliki dadah jenis syabu seberat 4.5 gram yang disembunyikan alam duburnya.

Berikutan itu, Benjy dijatuhkan hukuman penjara selama 11 tahun 3 bulan selepas didapati bersalah oleh Mahkamah Daerah Medan Sumatera Utara.

Zed berkata, persatuan juga akan mengadakan lawatan berkala ke Penjara Tanjung Gusta bersama rakan-rakan artis bagi memberi sokongan moral kepada Benjy.

Dalam perkembangan lain, Zed mengumumkan SENIMAN akan mengadakan Seniman Run 2.0, Februari depan selepas penganjuran kali pertama tahun lalu, mendapat sambutan memberangsangkan.

Acara larian berbentuk amal itu bertujuan mengumpul dana yang akan disalurkan kepada ahli yang kurang bernasib baik seperti

Seniman Run 2.0 yang akan diadakan pada 16 Februari pada jam 7 pagi di Dataran Merdeka, di sini, terbuka kepada seluruh rakyat Malaysia.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY ILLIAS INGIN BAIKI PAYUDARA & MATA PULA KUYU-KUYU ALA BARBIE

"Prosedur akan dibuat dalam bulan ini. Barang yang nak digunakan sudah ditempah, jadi tunggu sampai dulu. Insya-Allah dalam dua minggu. Sementara menunggu tarikh itu, saya kena berhenti mengambil segala ubat bagi melancarkan prosedur. Doktor tidak mahu berlaku sebarang masalah lain.

"Dulu sudah pernah buat dan saya tambah baru. Tapi, saya tidak puas hati dengan hasilnya. Jadi, kena buang dan baiki dengan kualiti yang lebih terjamin," kata usahawan kosmetik dan selebriti, Safiey Ilias.

Safiey atau nama sebenarnya Mohd Saifuddin Ilias, 26, sekali lagi akan menjalani prosedur membuang dan membaiki payudara dengan anggaran kos RM32,000. Safiey berkata, pembedahan itu dibuat di Kuala Lumpur menggunakan khidmat pakar bertauliah.

Klik untuk gambar besar

Menurut Safiey yang popular menerusi lagu 'Syinta Gila', dia juga dalam perancangan untuk membuat pembedahan mencantikkan mata seperti mata patung Barbie.

"Selepas ini nak betulkan mata pula. Sebelum ini pernah buat tiga kali di Korea Selatan, tapi kali ini nak buat kuyu-kuyu sikit ala patung Barbie.
"Doktor faham kehendak saya dan pada prosedur itu nanti akan diletakkan plat pada tulang pipi bagi memudahkan mereka menariknya. Barulah bentuk mata boleh menjadi seperti apa diinginkan.

"Cuma, jika saya lakukannya, bengkak itu akan ambil masa untuk susut sebab ia membabitkan mata dan tulang pipi. Kalau nak sesi siaran langsung Instagram tak cantiklah," tuturnya lagi.

Terdahulu, Safiey mendedahkan pernah membuat beberapa prosedur kecantikan hingga mencecah jutaan ringgit. Ia membabitkan muka, hidung, pipi dan punggung.

www.myartis.com / Sumber & foto: Harian Metro & Instagram Safiey Illias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK BOLEH NAK HENTIKAN APA ORANG NAK CAKAP" - UBAI JADIKAN KOMEN NEGATIF SEBAGAI POSITIF

"Kalau kisah saya dengan Shila ini, buatlah baik macam mana pun, yang negatif tetap akan ada. Contoh masa kita mula berkawan, ada orang yang cakap kenapa saya nak tumpang populariti dia?

"Bila kami dah bercinta pula, ada yang kata kenapa macam itu macam ini, banyaklah negatifnya. Malah, saya diminta ikat dia (bertunang) untuk ikatan sah dan cepat-cepat bernikah. Jadi, benda ini (perhatian netizen) memang tak boleh nak hentikan apa orang nak cakap.

"Tapi, saya okay saja kalau orang macam doakan yang baik-baik, tahniah nak kahwin pun, dah bertunang. Tapi, bila orang persoalkan macam tak lama lagi, harap putus, tipulah kalau mana-mana individu boleh cakap dia tak kisah."

Demikian kata pempengaruh media sosial, Ubai MZ, 25, yang mengakui bukan mudah dia melayari hubungan percintaan dengan tunangnya yang juga penyanyi popular, Shila Amzah, 33, kerana perlu berhadapan pelbagai tanggapan negatif netizen.Klik untuk gambar besar
Bagaimanapun, Ubai atau nama sebenarnya Muhammad Ubaidillah Mohd Zulkefli, meluahkan rasa bersyukur kerana pertunangan dengan penyanyi lagu 'Patah Seribu' dan 'Memori Tercipta' itu sudah selamat berlangsung semalam, pada satu majlis tertutup.

Mengulas kisah hantaran Shila di Instagram beberapa hari sebelum mereka bertunang yang menimbulkam salah faham ramai, Ubai menjelaskan, dia tahu niat sebenar kekasihnya itu yang ingin memberikan penghargaan.

"Saya dalam perjalanan ke tempat kerja ketika tahu mengenai hantaran itu. Apabila membacanya, saya tahu yang dia (Shila) sekadar menulisnya sebagai penghargaan. Tapi, ramai yang dah salah faham dan anggap bukan-bukan.

"Sebenarnya ia perkara biasa saja bagi saya. Sebabnya,bila sebut hubungan saya dengan Shila, memang banyak yang negatif orang akan cakap daripada positif. Itulah lumrah kehidupan.

"Saya dah faham sangat dah. Kami buatlah apa pun, tapi yang buruk itu orang tulis dan cakapkan," ujarnya yang merancang majlis perkahwinannya dengan Shila pada tahun ini dan enggan bertunang lama-lama.

Tambahnya, dia boleh saja kata tak baca komen-komen itu, tapi realiti sebenar memang kena kuatkan diri untuk hadap semua itu. Kata Ubai lagi, sebelum ini di TikTok pun dia ada dapat komen negatif, tapi mengambilnya secara positif sebagai kekurangan diri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELLA ASTILLAH: "TAMIL SONG ATAU OPERA SONG... NANTI ORANG KATA SENANG JUGA"

"Syukur Alhamdulillah @iamaliffaziz dapat rezeki untuk ke Semi final @gegarvaganzaofficial 8 🥰. Proud of you love! Just do your best, buat yang terbaik pun ada yang tak suka apatah lagi kalau ada tersilap.

"Lumrah kehidupan. We can never please people. Ignore and move on. Rezeki Allah s.w.t dah susun & tetapkan. Kita hanya menjalani. Yang penting setiap lagu yang awak dapat awak buat dengan ikhlas dan jujur ya 🌹.

"P/s: I really hope awak dapat tamil song atau opera song, tp kalau awak boleh nyanyi nanti org kata senang juga 😅," demikian pesanan Bella Astillah buat suaminya, penyanyi dan pelakon Aliff Aziz.

Klik untuk gambar besar

Status Bella atau nama sebenarnya Dayang Nabellah Awang Astillah itu seolah secara sinis menyindir netizen kerana tidak menyukai suaminya dalam program Gegar Vaganza musim kelapan (GV8).

Terdahulu Aliff diumum menjadi peserta kedua yang layak ke peringkat separuh akhir GV8 yang bakal berlangsung Ahad ini. Pada peringkat suku akhir kelmarin, Aliff menyanyikan lagu 'Rapuh' nyanyian asal Nastia dengan markah keseluruhan 76.80 peratus.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - CHE TA 'BERPURDAH' TUNAI UMRAH

Kebiasaannya, kita disajikan dengan pengembaraan mewah Che Ta dan keluarganya ke luar negara seperti Eropah dan sebagainya. Tetapi kali ini, Che Ta telah sudi belanja gambar-gambarnya yang sedang bersiap sedia untuk perjalanan bagi menunaikan umrah ke Tanah Suci Mekah.

Difahamkan, suaminya Zain Saidin tidak ikut bersama. Apa yang menarik, Che Ta dilihat mengenakan 'purdah' dan kelihatan amat manis sekali.

Kami di myartis mendoakan semoga Che Ta serta anak-anaknya selamat pergi dan kembali.

www.myartis.com - Foto: Che Ta IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"INI ADALAH DRAMA BOLLYWOOD 3 IN 1" - TAK JADI CERAI, NYNAA HARIZAL KEMBALI TAAT KEPADA SUAMI

"Alhamdulillah rumah tangga mereka dapat dipelihara dengan izin Allah," itulah kata Datuk Zainul Rijal Abu Bakar, peguam yang mewakili suami pelakon Nynna Harizal, Mohamed Fahmi, dengan menyatakan hubungan pasangan ini berjaya diselamatkan dan tiada isu nusyuz.

Nampaknya kemelut rumah tangga Nynna dan suaminya sampai ke penghujungnya apabila pasangan itu mencapai persetujuan untuk berbaik. Memetik laporan mStar, pasangan tersebut hadir menaiki kenderaan yang sama ke Mahkamah Rendah Syariah Kuala Lumpur kira-kira pukul 9 pagi tadi bagi sebutan kes tuntutan nusyuz yang difailkan suaminya 12 November lalu.

Peguam Datuk Zainul Rijal Abu Bakar menyatakan hubungan berjaya diselamatkan dan tiada isu nusyuz. Dalam pada itu, Fahmi berkata dia akan menjelaskan apa yang berlaku dalam rumah tangga mereka secara terperinci kepada media tidak lama lagi.

Klik untuk gambar besar

"Apa yang peguam saya cakap adalah benar, kami akan mengadakan sidang media dalam masa yang terdekat. Kami akan jelaskan segalanya tentang situasi kami, kalau kamu minat drama Bollywood… ini adalah drama Bollywood 3 in 1.

"Dekat sidang media nanti anda boleh tanya semua soalan yang ingin diajukan sebab mahkamah dah bagi perintah, kertas kerja akan siap petang ini atau esok," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROCK THE WORLD 10 GEGAR KL

KUALA LUMPUR - 5 Disember: buat kali kesepuluh, peminat muzik akan diraikan dalam satu konsert paling hebat 2010, ROCK THE WORLD 10, sempena meraikan ulang tahun ke sepuluh acara ini, pada Ahad, 26 Disember 2010 bertempat di tempat letak kereta A, Stadium Bukit Jalil. Kemeriahan acara ini akan bermula pada pukul 10 pagi dan berlanjutan sehingga tengah malam.Dalam meraikan ulang tahun ke 10 konsert terhebat di Kuala Lumpur, buat julung kalinya, ROCK THE WORLD 10, akan membariskan kumpulan muzik terbaik yang dihimpunkan dari versi konsert sebelumnya. Ianya bakal memberikan kepuasan kepada semua peminat muzik terutamanya yang telah mengikuti trilogi konsert ini sejak mula dipersembahkan pada tahun 2000.ROCK THE WORLD 10 untuk tahun ini dijanakan oleh ELEVATE dengan mempersembahkan 19 kumpulan-kumpulan muzik terbaik seperti MASSACRE CONSPIRACY, SKUDAP SKUDIP, DICHI MICHI, COUPLE, ONE BUCK SHORT, AZLAN & THE TYPE WRITER, SEVENCOLLAR T-SHIRT, BLEEDING MASCARA, BUNKFACE, REPUBLIC OF BRICKFIELDS, DRAGON RED, THEY WILL KILL US ALL, LOVE ME BUTCH, POP SHUVIT, BITTERSWEET, DISAGREE, LO, THE PILGRIMS DAN GERHANA SKA CINTA.Dengan barisan kumpulan muzik terbaik yang pernah mengegarkan dunia muzik tempatan sejak 10 tahun lepas, ROCK THE WORLD 10, merupakan konsert yang harus ditonton kerana ia bakal mempersembahkan hanya yang terbaik.Tiket – tiket untuk ROCK THE WORLD 10 yang berharga RM30 (termasuk yuran tiket) boleh didapati di rangkaian TICKETPRO. Talian khidmat pelanggan adalah 03 – 7880 7999. Selain itu, tiket-tiket juga boleh didapati di kedai muzik ROCK CORNER, MUSIC VALLEY atau pada hari konsert berlangsung di Stadium Bukit Jalil.Sempena sambutan ulang tahun ke 10 itu juga, ROCK THE WORLD 10 akan dimeriahkan lagi dengan MTV MUSIC CHANNEL selaku saluran muzik rasmi, ERA FM, X FM & HITZ FM selaku saluran radio rasmi, majalah rasmi ROTTW dan rakan media ‘online,’ JUNK serta prabayar rasmi, TUNE TALK, yang menyediakan lagu dan permainan dalam talian secara percuma untuk acara ini. ROCK THE WORLD 10 dianjurkan oleh FAT BOYS.Klik untuk imej besar...(\__/)(='.'=)(")_(")www.myartis.com 2010


SYAWAL PERTAMA TANPA SYAHID - BAZLI UNIC ANGGAP IA KASIH SAYANG ALLAH

Anggota kumpulan nasyid UNIC, Bazli Hazwan Che Osman reda meneruskan kehidupan bersama isteri, Asiah Abu Bakar dan seorang lagi anak mereka, Muhammad Affan berusia satu tahun.

Bagi Bazli sambutan Syawal tahun ini membawa seribu satu perubahan dalam keluarganya selepas diuji dengan pemergian anak kesayangan, Muhammad Syahid pada 12 Ramadan lalu akibat kanser limfoma.

"Tahun ini merupakan Syawal pertama kami sekeluarga menerima dugaan dengan pemergian anak. Jika sebelum ini kami banyak menonton di televisyen tentang kematian yang berlaku tetapi tahun ini Allah menguji kami pula.

"Tidak mengapa, sebagai manusia memang tidak akan pernah lari daripada ujian. Saya anggap ia sebagai motivasi dan tanda Allah sayangkan kami sekeluarga," ujar Bazli.

Kongsi Bazli, segalanya masih segar dalam ingatan saat-saat akhir pemergian anak kecil kesayangannya yang baru berusia tiga tahun itu.

Klik untuk gambar besar

"Tidak banyak yang boleh dituturkan Syahid kerana anak saya merupakan penghidap penyakit autisme. Bagaimanapun, pada pagi sebelum dia pergi, Syahid meminta air daripada saya.

"Selepas minum, dia terus senyap. Syahid bernafas melalui mulut tetapi ketika itu saya dapat rasakan nafas dan degupan jantungnya semakin lemah.

"Segalanya terlalu pantas, namun sebagai bapa saya sudah bersedia dari segi mental berdepan sebarang kemungkinan.

"Bahkan beberapa hari sebelum dia pergi, hati saya telah digerakkan dengan beberapa kejadian," katanya.

Terus rancak berbicara, Bazli memberitahu, semuanya bagaikan kebetulan apabila dia dipertemukan dengan seorang lelaki yang juga mempunyai sejarah kematian anak akibat penyakit kanser.

Malah, tiga hari sebelum pemergian Syahid, dia bersyukur kerana dapat berkumpul bersama keluarganya menemani dan menggembirakan anak sulungnya itu di Hospital Kuala Lumpur.

"Kejadian ini berlaku 10 hari sebelum Syahid meninggal dunia. Ketika itu sinki di rumah saya rosak. Secara kebetulan tukang paip yang datang itu sempat berkongsi pengalaman pemergian anaknya akibat kanser usus.

"Pada malam sebelum Syahid pergi, saya dan Asiah tergerak hati untuk mengemas semua barangan Syahid kerana sudah empat bulan berada di hospital.

"Keesokan hari, apabila Syahid sudah tiada, barangan yang harus dikemas tinggal sedikit sahaja," tuturnya dalam keadaan tenang.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SOAL RUJUK SEMULA DENGAN BEKAS ISTERI PERTAMA - PU ABU 'KUNCI MULUT': "TANYA HANA SENDIRI"

"Saya tak nak komen apa-apa berhubung perkara itu dan kalau nak tahu lebih lanjut kena tanya Hana sendiri," demikianlah kata Pencetus Ummah (PU) Abu Sufyan yang mengambil langkah 'kunci mulut' susulan dakwaan bekas isterinya iaitu Hana Azraa berhubung dia sudah rujuk kembali dengan isteri pertama, Ain Afini.

Menurut Abu, dia enggan menggunakan laman sosial sebagai platform bercerita tentang kehidupan peribadinya: "Soal rumah tangga atau urusan peribadi saya mengambil jalan untuk ke belakang dalam isu ini kerana laman sosial bukan tempat untuk saya cerita hal tersebut.

PU Abu diminta untuk mengulas mengenai kenyataan dan pendedahan bekas isterinya Hana Azraa yang mendakwa dia sudah rujuk semula dengan isteri pertama iaitu Ain Afini selepas dua minggu berkahwin dengan Hana.

Terdahulu, Hana mendedahkan Abu Sufyan sudah kembali rujuk sebagai pasangan suami isteri dengan isteri pertamanya, Ain Afini. Pendedahan Hana ini susulan satu posting yang dibuat Abu di Instagram sempena ucapan hari lahir anak pertamanya, Muhammad Adam Aysar.

Klik untuk gambar besar

Dalam pada itu, Hana menjelaskan dia tidak berniat untuk mengaibkan mana-mana pihak namun tujuan pendedahan dibuat disebabkan enggan membiarkan anaknya, Muhammad Uwais Al-Mateen menjadi mangsa kecaman netizen. Kata usahawan kosmetik berasal dari Kedah ini, dia berharap pendakwah bebas dan Ain tidak perlu lagi merahsiakan mengenai hubungan mereka yang telah kembali sebagai suami isteri.

Pada April lalu Hana turut mendedahkan dia sudah diceraikan Abu atau nama sebenarnya Mohd Abu Sufyan Mokhtar Rozaidi. Hana dan PU Abu mendirikan rumah tangga pada Mei tahun lalu dan mereka dikurniakan cahaya mata bernama Muhammad Uwais Al-Mateen pada 1 Februari.

Kontroversi rumah tangga PU Abu dengan Ain Afini Latif pernah mendapat perhatian netizen di laman sosial sekitar April tahun lalu. PU Abu dan Ain dikurniakan seorang cahaya mata lelaki bernama Muhammad Adam Aysar di Hospital Shah Alam pada 7 Jun lalu.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DJ LIN NYARIS PENGSAN DI BILIK AIR - KURANG OKSIGEN PUNCANYA

"Sebenarnya Ahad lalu saya dah rasa tak sedap badan dan pagi hari Isnin ada pergi klinik. Ingatkan tak apa yang serius, jadi saya teruskan bekerja macam biasa.

"Kebetulan pula saya sibuk menguruskan perancangan untuk kajian ukuran pendengar radio yang akan diadakan pada 7 Mac depan. Banyak mesyuarat perlu dihadiri.

"Hari Selasa petang tu saya habis mesyuarat, badan dah mula rasa lemah dan ketika saya pergi bilik air, tiba-tiba macam mara gelap dan nasib sempat berpaut pada dinding.

"Bila dah jadi macam tu, saya terus ke hospital dan doktor terpaksa tahan saya di wad sebab badan tak cukup oksigen," kata penyampai radio Suria FM iaitu Dj Lin.

Klik untuk gambar besar

Dj Lin atau nama sebenarnya Roslinda Abd Majid, 42, sekali lagi ditahan wad sejak Selasa lalu selepas hampir pengsan di bilik air pejabatnya disebabkan terlalu kuat bekerja.

Dua tahun lalu, Dj Lin pernah dimasukkan ke hospital gara-gara dia memaksa dirinya untuk bekerja sehingga tidap dapat rehat yang cukup.

Menurut Pengurus Program Suria FM ini, dia mula berasa badannya tidak berapa sihat sejak Ahad lalu namun beranggapan ia perkara biasa.

Dj Lin masih menerima rawatan di KPJ Tawakkal Specialist Hospital, Kuala Lumpur dan perlu berehat sehingga Ahad.

Dalam pada itu, Dj Lin memberitahu dia sudah biasa menguruskan semua kerja kerana beranggapan ia merupakan tanggungjawab.

"Saya memang dah terbiasa uruskan semua kerja. Lebih puas hati kalau kita sering yang melakukan. Lagipun, saya sudah diberi tanggungjawab untuk mengendali program Suria FM.

"Saya tak boleh buat sambil lewa dan kena buat betul-betul biar sampai rasa puas. Alhamdulillah sebelum ini Suria FM mendapatkan tertinggi dalam kajian radio itu.

"Jadi, untuk tahun ini saya nak pastikan tijauan itu terus meninggatkan. Melihat peningkatan tijauan tu membuatkan saya rasapenat itu berbaloi," ujarnya.

www.myartis.com / Sumber & foto: mStar, Instagram Dj Lin & Suria Malaysia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GANGGUAN MISTERI - AWIE DEDAH ISTERI PULA TERKENA

"Gangguan dan penyakit misteri ini bukan baru sebab sudah 13 tahun saya mengalaminya... tak kira siang atau malam, kalau 'benda' tu nak datang... dia akan kacau.

"Baru malam tadi isteri saya tiba-tiba menjerit, dia nampak sesuatu yang menakutkan sampai dia tak berani nak duduk rumah seorang diri.

"Kalau saya cerita pasti orang ketawa sebab benda-benda begini orang tak pernah rasa," kata penyanyi dan pelakon Datuk Awie yang pernah mendedahkan dirinya mengalami gangguan dan penyakit misteri sebelum ini memberitahu kini isterinya, Datin Sharifah Ladyana Syed Shamsuddin turut berhadapan situasi sama.

Menurut Awie atau Ahmad Azhar Othman, 50, gangguan itu datang tanpa mengira waktu sehinggakan isterinya menjadi takut sekiranya perlu tinggal bersendirian di rumah.

Sementara itu, Awie berkata dia pernah mencuba pelbagai rawatan termasuklah perubatan Islam bagi menghilangkan gangguan misteri tersebut.

Klik untuk gambar besar

Malah, sehingga hari ini vokalis kumpulan Wings itu tidak pernah berputus asa untuk melawan kesakitan yang dialaminya.

"Saya ada ikthiar dan esok lusa pun akan cuba lagi, mujur sakit ni datang masa saya tidak berkerja. Kita berusaha sampai berjaya hilangkan gangguan ni, kalau tunjuk 'benda' yang keluar dari badan saya memang ramai akan terkejut.

"Pelik... zaman sudah moden tapi manusia semakin kuno dan hilang iman," katanya yang enggan terlalu bercerita mengenai gangguan mistik itu.

Untuk makluman, Awie dan Sharifah Ladyana berkahwin di Songkhla, Thailand pada 7 Oktober 2016. Awie mempunyai lima orang hasil perkahwinan terdahulu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA MASALAH BERLAKON DENGAN RASHIDI - VANIDAH MAHU SAMBUNG BELAJAR

Menjelaskan dia tidak berdepan sebarang masalah sepanjang penggambaran sebuah filem yang turut melibatkan bekas suami, Rashidi Ishak, pelakon Vanidah Imran, 46, berkata, mereka bersikap profesional demi menjalankan tanggungjawab dan kepentingan kerjaya sebagai pelakon.

"Kami bukannya bergaduh, bukan perpisahan yang teruk dan 'bitter'. Jadi tiada masalah untuk kami bekerjasama dalam satu filem. Sebenarnya tawaran lakonan filem ini diterima selepas perceraian kami, kenapa perlu bermasam muka?

"Tak kan la mahu tolak tawaran hanya kerana tidak mahu berjumpa. Kami masing-masing ada periuk nasi yang perlu dijaga," ujar Vanidah yang turut memberitahu dia bakal menyambung kembali pelajarannya dalam peringkat sarjana muda yang sudah tertangguh dua semester.

Klik untuk gambar besar

"Pelajaran saya dalam peringkat sarjana muda seni persembahan drama sudah tertangguh dua semester, semuanya kerana memberi fokus kepada anak sulung yang menduduki peperiksaan Sijil Pelajaran Malaysia (SPM) tahun lalu. Dalam penangguhan itu sama sekali tidak membabitkan kisah keruntuhan rumah tangga dengan bekas suami tahun lalu," tambahnya,

Vanidah dan Rashidi bernikah pada 1 Oktober 2000 dan dikurniakan dua cahaya mata iaitu Mikhail Imran, 18, dan Mariyam Rashika yang kini berusia 15 tahun. Namun, rumah tangga yang dibina selama 17 tahun musnah apabila mereka memutuskan untuk bercerai pada 9 Ogos 2018.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK AMBIL HATI" - ELLY MAZLEIN

Walaupun ramai yang menganggap gurauan Nabil Ahmad di Gegar Vaganza 3 (GV3) pada minggu 2 itu kasar, namun menurut penyanyi dan pelakon Elly Mazlein dia hanya menganggap itu sebagai gurauan dan tidak terasa atau pun ambil hati.

"Saya faham Nabil hanya bergurau sahaja dan saya tidak mengambil hati dengannya. Alhamdulilah ramai yang perihatin, maknanya saya disayangi sekarang dan ramai mahu menjaga hati saya," ujar Elly ketika diminta mengulas mengenai gurauan pengacara GV3 itu apabila mengeluarkan kenyataan "macam ni punya cantik pun berpisah jua," kepadanya.

Bagaimanapun gurauan itu mengundang pelbagai persepsi berbeza di kalangan netizen termasuk lawak Nabil tidak sensitif dengan keadaan Elly yang dikatakan sedang mendapatkan semangat baru selepas bercerai. Selain itu, Nabil turut dicemuh kerana tidak pandai menghormati perasaan orang lain.

Sementara itu, Elly turut mengajak peminat untuk sama-sama nantikan persembahannya dalam konsert ketiga akan datang dengan lagu berjudul 'Perawan atau Janda'.

"Mari kita bergembira serta bergelek bersama dengan saya pada minggu hadapan dengan lagu Perawan atau Janda," katanya yang akan menyanyi lagu tersebut pada konsert minggu ketiga GV3 yang bertemakan 'Ada Bran?'.

Sumber: Astro Gempak
Foto: Elly Mazlein IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NUBHAN PERTAHAN ISTERI: "ADA CAKAP MASA DEPAN AKAN MUSNAH LAH..."

"Amboi sedap mulut cakap wife saya tak diseraplah, propa lah, tamat kontrak lah dan macam-macam lagi. Sejak dia dpt tawaran bekerja tetap dan diserap ke kerajaan, saya serahkan 100% pada dia untuk memilih. Alhamdulillah keluarga adalah keutamaan dia.

"Saya tak paksa isteri untuk kerja dan tak paksa dia untuk berhenti kerana keluarga saya adalah tanggungjawab saya. Tak apalah, pendapat orang macam-macam, ada yang cakap masa depan isteri saya bakal musnah lah.

"Tapi tak fikir ke entah-entah masa depan dia makin gemilang lepas ni? Mana tahu kan? Sebab kita bukan tuhan," demikian kata penyanyi Nubhan yang menafikan dakwaan sesetengah pihak yang mengatakan isterinya, Afifah Tawfek berhenti bekerja sebagai doktor gigi kerana kontrak ditamatkan.

Klik untuk gambar besar

Kata Nubhan isterinya mendapat tawaran kerja tetap di hospital kerajaan pada Jun lalu tetapi membuat keputusan untuk menjadi suri rumah sepenuh masa. Nubhan meluahkan rasa tidak puas hatinya itu di akaun Instagram miliknya.

Menerusi entri yang sama dia memuat naik paparan skin surat tawaran isterinya diberi kerja tetap sebagai Pegawai Pergigian Gred UG41. Bagaimana pun, Nubhan tidak mengendahkan kata-kata orang dan percaya kepada rezeki Tuhan.

"Dulu masa isteri saya bekerja, dikatanya aku mengikis duit bini. Sekarang dah tak kerja, meh duit kau aku nak kikis haha. Dia sebaik perancang, Dia juga menentukan rezeki kita masing-masing.

"Ramai yang tahu tapi mungkin kurang mengerti. Apa orang-orang ni kurang yakin dengan rezeki Allah? Mungkin juga hidup-hidup kalian rasa megah dan bahagia di mata manusia? So, go ahead dengan setiap pandangan dan andaian kalian.

"Doakanlah yang baik-baik. Kitakan sesama umatnya dimuka bumi ni. Ilmu tinggi adab tak ada pun tak kemana juga. Tapi macaam mana yang tiada ilmu dan tiada adab ya? Boleh sesiapa tolong jawabkan? Saya konpius ni," tanya berseloroh.

Terdahulu, Afifah nekad dengan keputusan untuk meninggalkan kerjaya sebagai doktor gigi untuk menjadi suri rumah sepenuh masa. Untuk makluman, Nubhan dan isterinya, Dr Afifah Tawfek mendirikan rumah tangga pada Ogos 2015. Mereka dikurniakan dua orang cahaya mata, Aafiya Kamilia dan Ahmad Aaffan.

www.myartis.com / Sumber & foto: Astro Gempak & Instagram Nubhan & Dr Afifah Tawfek

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI JATUH SAKIT SELEPAS KAHWIN, TERPAKSA KERJA CUCI PINGGAN - ASHIRA REDA

"Tak tahu nak kata apa, ini adalah ujian selepas berumah tangga dengan dia tiba-tiba jatuh sakit. Semasa C0V1D ni besar dugaan saya hadapi. Saya dan ahli keluarga positif C0V1D, kemudian saya kehilangan mak tiri disebabkan virus itu juga.

"Saya tak ada kerja semenjak habis Gegar Vaganza dan PKP sampai sekarang memang tak ada kerja nak buat, saya just buat review la sedikit sebanyak dapat membantu. Saya masih menanti kalau ada panggilan untuk menyanyi tapi masih belum ada rezeki, weekend saya kerja kedai makan dekat Puchong basuh pinggan, ambil order dan hantar order.

"Nak cakap struggle tu tak, Alhamdulillah cukup makan, ada tempat tinggal. Selain itu ada beberapa insan dan kawan-kawan yang tolong," itulah kata penyanyi Ashira yang reda dengan ujian yang dihadapinya apabila suaminya, penyanyi Bad Indigo jatuh sakit selepas berkahwin sehingga lima jari kaki terpaksa dipotong.

Klik untu gambar besar

Meskipun begitu, ia tidak menjejaskan kasih sayang Ashira untuk terus setia disisi suami. Menurut Ashira, dia menerima keadaan itu serta menganggap apa yang mereka lalui itu adalah ujian dalam rumah tangga. Sentiasa berfikiran positif, Ashira berkata dia banyak berdoa agar diberikan kekuatan untuk menempuh dugaan yang mendatang.

Terdahulu, Bad berdepan kesukaran apabila lima jari kakinya terpaksa dipotong akibat penyakit diabetes. Bad berkata dia terpaksa berjalan menggunakan walker untuk membantunya bergerak.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'BERSIH' DARIPADA KUMAN - ADAM HAMID BERSYUKUR

Pelakon dan pengarah, Adam Hamid, 45, yang menghidapi penyakit jangkitan kuman dalam paru-paru sejak setahun lalu itu mengesahkan dirinya kembali sihat dan kini sudah berhenti mengambil ubat sejak pertengahan 14 Ogos lalu.

"Alhamdulillah, selepas 13 bulan saya mengambil ubat-ubatan untuk memulihkan penyakit saya, saya kini sudah 'bersih' daripada kuman yang menyerang paru-paru saya. Sejak 14 Ogos lalu, doktor maklumkan kepada saya bahawa saya sudah boleh berhenti mengambil ubat untuk penyakit itu namun digalakkan untuk terus mengambil vitamin.

"Saya sangat bersyukur dengan kesihatan yang diberikan-Nya. Tahun lalu, doktor beritahu saya, peratus untuk saya pulih hanyalah 50 peratus. Doktor sendiri pun terkejut apabila tempoh pemulihan saya boleh dikatakan sangat singkat," katanya kepada Harian Metro.

Menurut Adam, dia bagaimanapun perlu menjalani pemeriksaan darah setiap enam bulan dan mengambil vaksin. Tambahnya, doktor juga menasihatkannya supaya tidak berada di kawasan yang ramai orang.

"Saya perlu jalani pemeriksaan darah setiap enam bulan dan dua vaksin. Satu vaksin diambil setahun sekali dan satu lagi, lima tahun sekali. Menurut doktor, sekali saya terkena jangkitan kuman dalam paru-paru, risiko untuk kuman itu kembali sangat tinggi.

"Jadi, vaksin itu untuk pastikan perkara itu tidak berlaku. Kita tak tahu apa yang ada dalam kandungan udara kita, jadi doktor menasihatkan saya supaya tidak berada di tempat awam yang ramai orang," jelasnya.

Adam juga memberitahu, dia rindu untuk kembali ke set penggambaran menjalankan tanggungjawabnya di belakang tabir. katanya, kerana penyakit itu, sumber kewangannya sebagai anak seni juga sedikit terjejas.

"Tapi, tenaga saya pun tidak sekuat dulu. Kalau telefilem, mungkin saya akan terima, tapi kalau drama bersiri, saya rasa saya tak cukup kuat untuk melakukannya. Apa pun, saya beri masa kepada diri sendiri selama setahun lagi untuk kembali kuat 100 peratus sebelum kembali bekerja.

"Kerana kemampuan saya untuk bekerja sedikit terhad, jadi, saya terpaksa fikirkan cara lain untuk jana pendapatan. Baru-baru ini, saya ada hasilkan kurta untuk dijual secara 'online'. Insya-Allah, menjelang 1 Muharam, ia akan dipasarkan. Walaupun tak banyak, tapi cukuplah untuk saya tampung kehidupan," tuturnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'TENGKU KAMILIAH ZANARIAH JOSEPHINE EHSAN SHAH', BABY GIRL JULIANA EVANS

Jika semalam pelakon Juliana Evans, 30, mengumumkan perkhabaran gembira dimana beliau telah selamat melahirkan anak sulung menerusi InstaStory, kini abang iparnya, Tengku Salehuddin Ismail Shah berkongsi nama serta wajah dan ia sekali gus mendedahkan jantina bayi tersebut melalui laman Instagramnya (@tengkubib), semalam.

'Tengku Kamiliah Zanariah Josephine Ehsan Shah' menjadi nama pilihan Juliana dan suami, Tengku Shariffuddin Shah Tengku Sulaiman Shah, buat puteri sulung mereka yang dilahirkan pada jam 9.39 malam kelmarin.

"Alhamdulillah 🤲🏻. This my daughter Tengku Kamiliah Zanariah Josephine Ehsan Shah binti Tengku Shariffuddin Shah. congratulations @tengku_adeq and @julianaevans #Mily ❤💙💜🧡❤💛🖤💚," tulisnya yang turut memberitahu puteri Juliana dan suami akan dipanggil dengan panggilan 'Mily'.

Untuk makluman, pelakon filem 'Bella & Jamie' itu mendirikan rumah tangga dengan Tengku Shariffuddin Shah pada April 2017. Sebelum ini, pelakon berkenaan dan suaminya lebih selesa membiarkan jantina cahaya mata mereka itu menjadi kejutan. Namun, Juliana pernah menyatakan dia teringin menimang seorang puteri dan kini, impian berkenaan nampaknya menjadi kenyataan.

Klik untuk gambar besar

www.myartis.com / Sumber & foto: Berita Harian, Instagram Tengku Salehuddin Ismail Shah & Instagram Juliana Evans

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEPERGIAN NOREEN NOOR AMAT DIRASAI - RAKAN

Ramai kalangan rakan artis agak terkejut dengan kepergian pelakon dan penyanyi era 80-an Noreen Noor, akibat kompilasi buah pinggang dan jantung pagi semalam. Ini kerana, Allahyarham disifatkan sebagai seorang yang prihatin, manja dan gemar memberi semangat.

"Saya dan rakan artis yang lain amat terkejut dengan pemergiannya secara tiba-tiba ini dan ia merupakan satu kehilangan besar bagi kami kerana dia sahabat yang menyenangkan," kata Norshila Amin ketika ditemui selepas majlis pengebumian Allahyarham semalam.

Danial Baharuddin, 22 menyiram air mawar dipusara
ibunya, Noreen Noor - Klik untuk imej besar...

Tambah Norshila, Noreen, 52, sering mengambil berat tentang rakan dan sentiasa menghulur bantuan untuk meringankan beban mereka.

Allahyarham juga seorang anak yang bertanggungjawab dan sanggup berhabis wang membiayai rawatan arwah kedua ibu bapanya.

Allahyarham Nooreen Noor...

Jenazah Nooreen selamat dikebumikan di Tanah Perkuburan Islam Kampung Pulai Merlimau, Melaka pada pukul 1.40 tengah hari, semalam.

Hadir pada pengebumian itu ialah anak lelakinya Danial Baharuddin, 22, serta rakan-rakan artis termasuk Siti Fairuz Hussin, Salwa Abdul Rahman, Azizul Khamis dan komposer Eddie Hamid.

Norshila yang mengenali Allahyarham selama 23 tahun berkata kali terakhir mereka bertemu ialah ketika bergandingan dalam sebuah rancangan pada hari raya Aidilfitri lepas namun mereka sering berhubung menerusi laman sosial Facebook dan telefon.

Seorang lagi rakan Allahyarham, Halimahtun Abdul Jalil berkata beliau sempat berbuka bersama arwah selepas melakukan puasa sunat wukuf Arafah, Isnin lepas.

Katanya beliau menawarkan diri untuk membawa Noreen ke hospital apabila mendapat tahu arwah tidak sihat namun pelawaan itu ditolak kerana arwah tidak mahu menyusahkan sesiapa.

"Arwah sering berada di samping saya di waktu susah dan senang...saya terkejut apabila diberitahu dia memandu sendiri ke hospital ditemani anak angkatnya sebelum meninggal dunia pagi tadi," katanya sambil memberitahu bahawa Noreen tidak mahu berjumpa sesiapa sejak seminggu lepas.

Noreen pernah popular dengan lagu Siang Terbayang Malam Merindu dan muncul di layar perak dengan filem pertama berjudul Talak yang diterbitkan pada tahun 1980 selain pernah membintangi filem Hantu Siang, Wira Angkasa dan Pelumba Malam.

Sumber asal: BERNAMA


TERLIBAT KEMALANGAN - LAN KRISTAL & ISTERI TERSELAMAT

"Berpusing!!! Macam gasing daaa..," kata Lan Kristal apabila terlibat dalam satu kemalangan kelmarin.

Bagaimanapun, Lan tidak cedera dalam kemalangan tersebut.

"Kami sebenarnya tak ada apa-apa, hanya kereta kami yang teruk kena langgar dengan kereta lain.

"Masa kejadian berlaku, kami ada dekat dalam kedai. Alhamdulillah syukur, yang penting kami sekeluarga selamat.

"Hal kereta tu, pihak yang bertanggungjawab sudah pun dituntut untuk ganti rugi kerosakan kereta. Malah kami juga sudah buat laporan Polis," ujar isteri Lan iaitu Sheila pada media.

Selepas kemalangan, Lan masih sempat bantu isteri jahit baju.

Sumber: MH - Foto: Lan IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DAKWAAN 'MASAM MUKA' PUNCA LINDA BERGERAK SOLO - INI JAWAB EVA

Semua sedia maklum mengenai salah seorang anggota kumpulan Eva iaitu Linda yang mengumumkan akan bergerak secara solo, sebaik sahaja kumpulan tersebut diumumkan tersingkir dari pentas Gegar Vaganza musim ketujuh (GV7).

Linda bagaimanapun menafikan keputusan untuk membuat haluan sendiri dibuat selepas Eva gagal pada konsert minggu keempat seperti yang didakwa sesetengah pihak.

Untuk mendapatkan pengesahan mengenai perkara tersebut, tiga anggota Eva yang lain iaitu Izzu, Rina dan Mimi diminta beri penjelasan.

Izzu berkata, tidak ada isu mengenai perkara tersebut kerana sejak awal lagi Linda sudah memaklumkan kepada Eva, mengenai perancangannya untuk bergerak secara solo.

Klik untuk gambar besar

"Tidak ada isu kepada Eva kerana sejak Astro panggil kami untuk GV7, Linda memang sudah beritahu  yang dia sudah membuat rakaman untuk single terbarunya.

"Dia memang akan buat haluan dia sendiri. Betul, macam dia cakap kami tidak pernah terikat dengan mana-mana kontrak dan masing-masing berhak menentukan perjalanan masing-masing," kata Eva.

Tambah Izzu lagi, Eva tetap akan aktif seperti biasa walaupun terpaksa bergerak dengan tiga orang ahli.

"Eva dah 24 tahun dalam industri. Kami tidak akan ke mana-mana. Biarlah kami kekal bertiga, walaupun kami ni menyanyi tak sesedap mana.

"Dia (sudah) membuat keputusan, siapa kami untuk menghalang? Kami sebagai sahabat akan sentiasa mendoakan yang terbaik buat Linda," ujar Eva positif.

Ditanya mengenai khabar angin Eva mula bermasam muka sejak konsert minggu kedua, Izzu tidak menafikan atau mengiyakan dakwaan tersebut.

"Macam mana cerita tidak berasas macam ini boleh sampai ke pengetahuan orang luar? Sedangkan kita semua tahu GV7 tak ramai orang yang boleh berada di lokasi.

"Tidak tahu pula saya kalau-kalau pertelingkahan kecil tentang persembahan mingguan atau yang melibatkan kerja boleh dianggap sebagai satu pergaduhan besar?

"Melainkan kalau ada batu api yang cuba melaga-lagakan kami berempat, itu mungkin la... Tapi bagi saya, cerita bergaduh dan pergaduhan menyebabkan Linda buat keputusan bergerak solo... Saya anggap ia sebagai cerita tidak berasas,' kata Eva.

Minggu lalu, kumpulan Eva dan Indigo menamatkan perjalanan mereka di pentas GV7 menjadikan 11 bintang bakal meneruskan perjalanan merebut gelaran juara.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA RAKAN BAIK SAYA" - YULIA MOCHAMAD NAFI ISTERI KE-3 OPICK

"Saya sebenarnya tidak mempunyai sebarang hubungan istimewa bersama Opick kerana dia merupakan rakan baik saya.

"Anak-anak saya juga selesa dengan Opick dan mereka sering meluangkan masa bersama-sama. Kebetulan umur anak kami sebaya, jadi mereka begitu mesra serta sering bermain bersama.

"Saya pun tidak faham kenapa orang ramai mengatakan saya sebagai isteri ketiga Opick sedangkan kami tidak mempunyai apa-apa hubungan.

"Saya berharap dengan penjelasan ini orang tidak akan mengaitkan lagi saya dengan Opick," kata Yulia Mochamad yang menfikan dirinya itu adalah isteri ketiga penyanyi Opick.

Klik untuk gambar besar

Sebelum ini heboh di media sosial mengatakan penyanyi lagu-lagu ketuhanan berasal dari Indonensia itu mempunyai isteri ketiga.

Menerusi laporan Kapan Lagi, Yulia menjelaskan dia hanya berkawan baik dengan Opick dan dakwaan menjadi isteri ketiga kepada penyanyi itu adalah tidak benar.

Opick sebelum ini pernah berkahwin dengan Dian Rosita Ningrum pada 15 Julai 2002 dan dikurniakan enam orang anak.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


IMPIAN HASIL ALBUM MUSNAH - SHIMA DITIPU PASANGAN SINGAPURA

"Sebagai penyanyi, siapa tidak gembira apabila ada individu sudi mengeluarkan bajet untuk album mini yang memuatkan lima lagu? Saya pula sudah lama menyimpan keinginan mahu merakamkan lagu terbaru. Kali akhir saya merakamkan album adalah kira-kira 15 tahun lalu, menerusi 'Ke Pangkuanmu'.

"Malangnya, ia hanya satu pembohongan," kata penyanyi rock popular era 1990-an, Shima, 51, yang mendakwa impiannya untuk menghasilkan album mini musnah apabila ditipu pasangan suami isteri dari Singapura, tahun lalu.

Shima mendakwa, pasangan terbabit menghubungi dirinya kerana mahu membantu merealisasikan hasrat untuk muncul dengan lagu terbaru. Shima turut memaklumkan tidak pernah bertemu pasangan terbabit, sebaliknya hanya berbual menerusi telefon.

Shima atau nama sebenarnya Ku Nazhatul Shima Ku Kamarazzaman berkata, pasangan itu juga bertindak menghubungi Fauzi Marzuki, kononnya mahu menggunakan khidmat komposer terkenal berkenaan selaku penerbit album.

Klik untuk gambar besar

"Namun, semua janji mereka hanya palsu apabila Fauzi juga ditipu. Awalnya, saya masih mempercayai janji manis yang ditaburkan, tetapi saya dihubungi oleh beberapa anggota kumpulan rock popular yang juga pernah ditipu," ujarnya.

Kata Shima, mereka melihat gambarnya terpampang di laman web syarikat pasangan suami isteri itu. Kononnya, sesiapa yang mahu menawarkan persembahan untuknya di Singapura boleh berbuat demikian menerusi mereka: "Bila masa pula saya melantik mereka sebagai wakil di Singapura? Saya tidak tahu menahu soal ini".

Penyanyi lagu Teringin itu berkata, anggota kumpulan rock berkenaan memaklumkan kepadanya mengenai modus operandi pasangan suami isteri terbabit: "Rupa-rupanya, sudah ramai penyanyi yang menjadi mangsa penipuan mereka. Alamat pejabat mereka di Kuala Lumpur pun tidak pernah wujud.

"Saya mendedahkan perkara ini kerana tidak mahu ada penyanyi lain yang terpedaya. Saya sudah berangan mahu memiliki lagu baharu, tahun ini, tetapi nampaknya tiada rezeki. Jika diizinkan Tuhan, saya memang mahu muncul dengan lagu terkini, sebelum menutup mata," tuturnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR FASHA SANDHA & JEJAI SAMBUT 2012

Gambar-gambar Fasha Sandha bersama Jejai dan Thalia menyambut tahun baru 2012 di Rootz. Semua aksi ini bagai mengesahkan bahawa Fasha dan Jejai sememangnya masih 'bercinta' hingga mereka dikatakan akan berkahwin tidak lama lagi.

Bayangkan... mereka memakai topi yang sama sambil beraksi mesra. Pertemuan bagi menyambut tahun baru 2012 itu pastinya membawa seribu makna buat mereka!

Jom tengok..!

Klik untuk imej besar...


MASUK HOSPITAL - LANA NAFI BERSALIN, ALAMI PENDARAHAN

"Pada mulanya saya ingat air ketuban pecah, tetapi tengok balik ia darah. Memang terkejut sebab terlalu banyak hinggakan suami pun panik. Jadi, dia terus bawa saya ke Pusat Perubatan Rampai Puteri, Setapak.

"Alhamdulillah, selepas diperiksa bayi dalam kandungan okay. Kalau ikutkan saya tidak mahu bermalam di wad, tetapi atas nasihat doktor saya kena juga dimasukkan wad dan dibenarkan keluar pagi tadi," jelas pelakon Lana Nodin yang kini hamil tujuh bulan.

Lana atau nama sebenarnya Mazlina Hasan Nodin, 38,  berkata dia panik apabila mengalami pendarahan secara tiba-tiba ketika sedang bersarapan nasi lemak pagi semalam dan itu kejadian pertama dialami selepas dua kali mengandung.

Lana yang berkahwin dengan Mohd Daud McKienzie pada tahun 2015 itu memberitahu punca pendarahan tersebut akibat diri dan bayi terlalu aktif.

Malah, dia juga baru melakukan penerbangan jauh apabila pulang ke Malaysia dari Amerika Syarikat (AS) lima hari lalu.

"Bayangkan saya menaiki penerbangan dari Amerika Syarikat ke Kuala Lumpur selama 24 jam. Sampai di sini, saya tidak duduk diam dan asyik berjalan. Kebetulan saya pun nak pindah rumah.

Klik untuk gambar besar

"Pendarahan bukan sebab pemakanan, tetapi saya terlalu aktif dan tidak cukup rehat. Ketika hamil anak pertama, tidak pernah berlaku perkara ini.

"Risau juga kalau bersalin awal. Doktor memaklumkan bayi sudah 32 minggu, jadi saya kena lebih hati-hati. Doakan semoga bayi dalam kandungan dan proses bersalin nanti dipermudahkan.

"Terima kasih kepada doktor yang merawat saya dari awal kerana sanggup datang meskipun dia tidak bertugas. Tidak dilupakan, keluarga dan rakan terdekat yang memberikan ucapan," katanya.

Ditanya mengenai jantina anak keduanya itu, pelakon filem 'Biasan' dan drama Takdir Qismah' ini bagaimanapun belum bersedia untuk berkongsi.

"Nanti dululah. Apa yang penting, doakan kesihatan saya dan bayi," tuturnya yang dikurniakan anak perempuan, Gia Quinn Mckienzie yang kini berusia dua tahun.

Manakala menerusi entri di Instagram (IG), Lana berkongsi sebuah video meminta supaya orang ramai dapat mendoakan kesihatan dirinya dan kandungan agar semuanya selamat.

Enggan orang ramai salah faham, Lana tampil memmberitahu yang dia dimasukkan ke hospital bukan kerana nak melahirkan anak tetapi mengalami komplikasi pada kehamilannya.

"Terima kasih banyak-banyak kepada @rampaiputeri yang menjaga Lana dan beri layanan dengan baik dan selesa pada family Lana.

"Thank you so much, Alhamdulillah semuanya selamat dan baik-baik belaka dan hari ni dapat discharge setelah di monitor 24 jam. Doakan Lana dan kandungan semoga sihat sampai pada masanya. Amin," tulisnya.

Rata-rata mendoakan agar Lana dan kandungannya sentiasa sihat dan dia mendapat rehat secukunya ketika hamil.

www.myartis.com / Sumber: Harian Metro, Astro Gempak & Instagram Lana Nodin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADI PUTRA BENGANG LOKASI VAKSIN BERUBAH TEMPAT: "SAYA DUDUK KL BUKAN KELANTAN B****!!

Menerusi muat naik di laman Instagram, pelakon Datuk Adi Putra telah berkongsi gambar screenshot menunjukkan tempat mengambil vaksin. Dalam entri tersebut, Adi Putra meluahkan rasa tidak puas hati apabila tarikh temujanji dan lokasi untuk dirinya mengambil vaksin berubah tempat dari Kuala Lumpur ke Kelantan dalam aplikasi MySejahtera.

Pelakon yang berasal dari Singapura itu mendakwa bahawa kerajaan gagal untuk menguruskan perkara tersebut.

"KERAJAAN GAGAL SERIOUS GAGAL!!! Saya buat temujanji Vaksin di MY Sejahtera pada 16 Mei di PWTC jam 1130am. Hari ini saya buka MY Sejahtera tiba-tiba tarikh dan lokasi bertukar. Saya duduk KL bukan Kelantan B****!! @kkm_putrajaya @kkm.malaysia @kementeriankesihatanmalaysia," tulis Adi.

Klik untuk gambar besar

Namun begitu, dilihat di ruangan komen, rata-rata netizen kurang rasa selesa dengan bahasa kasar yang digunakan oleh pelakon 'Anak Halal' itu kepada Kementerian Kesihatan Malaysia (KKM).

"Saya nasihatkan abang untuk tarik balik kata makian abang itu. Sebagai orang yang dikenali tak sepatutnya abang keluarkan kenyataan begini. - Balik Singapore lah bro kalau nak perfect," antara komen netizen.

Sebelum ini, Adi Putra pernah mengesahkan dirinya merupakan warganegara Malaysia dengan memuatnaik kad pengenalan di Instagram bagi membuktikan kepada orang ramai.

www.myartis.com / Sumber: Instagram Adi Putra

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - MAJLIS TAHNIK ANAK ASHRAF MUSLIM & NOOR DAYANA

Gambar-gambar sekitar majlis tahnik Anas Ashraf, anak Ashraf Muslim dan Noor Dayana yang diadakan pada 2 Januari lalu. Majlis tersebut adalah sempena kelahiran bayi lelakinya itu pada 10 Disember 2015.

Majlis yang diadakan di kediaman bapa Dayana, Haji Lokman di Sg Pusu, Gombak itu talah dimulakan dengan tahlil dan disusuli dengan selawat Nabi dan acara tahnik.

"Syukur kepada Allah SWT dan terima kasih kepada tenaga pengajar Matah, Ustadz Dr Habeeb dari UIA, semua jiran2, sahabat2, sedara mara yang datang untuk meraikan majlis tahnik cucu saya," ujar Haji Lokman di FBnya.

Untuk info, amalan tahnik dalam budaya Melayu dipanggil 'belah mulut'. Tahnik bermaksud menyapu kurma yg dihancurkan ke langit-langit bayi. Tujuan tahnik ini ialah agar bayi terlatih mengunyah makanan dan menguatkan untuk makan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SUDAH BERHIJAB - FARALYNA KINI HAMIL ANAK PERTAMA

Tahniah kami ucapkan buat Muhammad Fikri Abdullah apabila isterinya, Faralyna Idris disahkan mengandung anak pertama mereka.

Menerusi akaun Instagram Fikri, dia telah berkongsi foto imbasan kandungan anak mereka.

Apa yang menarik, Faralyna khabarnya sudah mula berhijab sejak berbelas minggu yang lalu.

Untuk rekod, mereka telah bernikah pada 12 Disember 2014 di atas kapal Cruise Tasik Putrajaya.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU 'FREEHAIR' - ERIN TEGAS BUKAN KERANA DAPAT SUAMI MUDA

"Ramai tanya saya kenapa dari berhijab boleh freehair hair adakah sebab dapat suami muda? For your info suami-suami saya memang kebanyakannya muda dari saya nak buat macam mana Allah hantar yang muda-muda.

"Saya dari azali memang freehair dari zaman saya keluar masuk paper, jadi pensyarah short course untuk hairstylist di giatmara, zaman saya dalam dunia politik, dunia bisnes, mana-mana pun orang yang kenal saya akan tahu macam mana strugglenya saya dalam usaha nak istiqomah pakai tudung.

"Saya dapat suami sebelum-sebelum ni yang tak berapa suka saya bertudung tapi depa bagi je saya bertudung. Tapi itulah bila bertudung laki tak berapa support ni, tak ada yang control ke laut baliklah saya," demikian bekas isteri kepada pendakwah bebas Da'i Farhan iaitu Erin cerita dalam satu hantaran di laman Instagram miliknya baru-baru ini.

Erin menegaskan tindakannya tidak lagi berhijab bukan disebabkan perkahwinan dengan lelaki lebih muda daripadanya. Sebaliknya, tegas Erin atau nama sebenarnya Noorainul Naqim Mohd Radzi, dirinya pada asal sememangnya'freehair' sebelum mendirikan rumah tangga dengan beberapa lelaki sebelum ini.

Klik untuk gambar besar

Difahamkan, Erin telah berkahwin dengan seorang lelaki muda yang enggan didedahkan identiti sebenar. Tambah Erin lagi, suami muda tidak sepatutnya menjadi isu dikaitkannya dengan penampilan terbaharu seperti yang dikongsikan di Instagram sejak akhir-akhir ini.

"Jangan kata suami muda so saya kena jadi muda dan sebab dia muda nak jadi muda dan buka tudung. Tidak langsung sebab dia kenal saya, saya dah freehair dan dia tak tahu pun saya siapa.

"Jangan salahkan siapa-siapa dalam tindakan saya. Kesedaran saya dalam hukum-hakam agama jelas. Terima kasih atas segala teguran, nasihat serta doa yang baik-baik… Moga Allah mudahkan urusan kalian semua dunia akhirat," tambah Erin yang terus diberikan kata-kata semangat dan motivasi untuk kembali kekal istiqamah berhijab dan menutup aurat dengan sempurna.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA KENA 'KENCING' HIDUP-HIDUP..." - ZAINOL MACWILSON BENGANG DITIPU PRODUSER,  PENGARAH FILEM

"Saya kena 'kencing' (tipu) hidup-hidup oleh dua individu yang menawarkan saya berlakon dalam sebuah filem. Ketika ditawarkan berlakon oleh pengarah filem ini, saya akui teruja kerana kali terakhir terbabit dalam sebuah filem adalah pada tahun 1993 menerusi filem 'Jimi Asmara'.

"Bagaimanapun hari pertama saya ke lokasi penggambaran, berlaku kekecohan apabila kru sudah mula mogok dan mahu pulang ke Kuala Lumpur. Malah pengusaha inap desa yang menempatkan pelakon dan kru turut bertindak mengunci pintu pagar kerana pihak produksi tidak membayar duit penginapan.

"Disebabkan itu, penggambaran terpaksa dihentikan selama seminggu sebelum disambung semula selepas mereka membayar sejumlah duit kepada pihak yang terbabit," kata pelakon Zainol MacWilson yang mendedahkan dirinya ditipu dan dianiaya seorang produser dan seorang pengarah filem yang gagal membayar baki bayaran untuk sebuah penggambaran filem yang dijalankan di Sik, Kedah tahun lalu.

Zainol ketika dihubungi berkata, bukan hanya dia seorang, malah terdapat kru serta barisan pelakon masih belum menerima bayaran penuh hasil titik peluh dan kerja keras yang dilakukan.

Klik untuk gambar besar

Menurut Zainol, satu laporan polis sudah dibuat tahun lalu di Balai Polis Alor Setar, Kedah namun sehingga kini masih belum menerima maklum balas terkini. Katanya, sepanjang dua minggu menjalani penggambaran filem itu dia tidak dibekalkan skrip mahupun kontrak kerja.

"Pengarah ini dengan bangganya memberitahu sebanyak 16 filem arahannya sudah menemui penonton, namun tak sangka begini cara dia bekerja. Apabila isu ini berlaku, ramai pelakon dan kru tampil dan mengadu mereka terkena dengan dua individu ini yang gagal menyelesaikan baki tertunggak walaupun difahamkan mereka hidup dengan mewah.

"Walaupun baki bayaran yang perlu dilunaskan kepada saya tidak banyak, hanya sekitar RM5,000, namun saya berharap mereka bayar hutang saya, pelakon lain dan kru yang terbabit.

"Janganlah aniaya orang dengan cara begini. Kasihanilah orang lain yang bekerja keras mencari duit untuk kelangsungan hidup sedangkan anda mewah dengan kekayaan yang ada," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ALIFF SYUKRI KENA 'SEKOLAH' DEK BERGURAU NAK TAMBAH 'CAWANGAN'

"Boleh tak kalau saya nak kahwin lagi awak? Korang rasa apa akan jadi ek?" itulah tulis usahawan kontroversi, Datuk Aliff Syukri yang memuat naik sepotong video di laman Instagram yang memperlihatkan dia dan isterinya menghadiri majlis perkahwinan Ikbal, anak kepada Allahyarham pengasas jenama Dnars, Faziana Rohban.

Kenyataan Aliff mendakwa ingin berkahwin lagi itu telah mencuri tumpuan. Bagaimanapun, di ruangan komen, netizen memberikan maklum balas negatif terhadap pertanyaannya itu.

"Isteri Datuk dah cukup sempurna, boleh terima datuk dengan seadanya. Daripada susah, senang bersama-sama. Kalau Datuk tiba-tiba berniat nak tambah cawangan baharu, silap-silap rezeki dato kena tarik macam tu je. Kita cakap je awak, jangan marah ye."

Klik untuk gambar besar

"Boleh sangat sebab mampu tapi hargailah isteri anda ya. Jagalah hati Datin dan anak-anak. Semoga tiada gurauan macam ni lagi lepas ni."

"Tak payahlah Datuk. Isteri Datuk dah perfect. Dahlah cantik, baik pulak tu."

"Bagus tu niat dah ada. Nanti Datin pun terniat nak asah parang macam mana?"

Menerusi hantaran sama, Aliff turut melahirkan rasa kurang percaya bahawa anak kepada arwah teman baiknya kini sudah pun dewasa dan telah mendirikan rumah tangga.

"Terasa cepat sangat masa berlalu. Saya berkawan dengan mak dia, arwah Faziani Rohban. Hari ini anaknya berkahwin.

"Tahniah Ikbal. Semoga menjadi suami yang terbaik dan melayari bahtera rumah tangga. Dalam perkahwinan ada pasang surutnya. Lelaki kena kuat macam saya. Semoga berkekalan sampai ke Jannah," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH BARU HADIAH ULANG TAHUN PERKAHWINAN BUAT MAWAR RASHID

"Happy 4th anniversary abang. Thank you buat surprise kat Anje. Tak pernah terfikir abang akan buat surprise macam ni. Sangat meaningful.

"Ada hikmah rumah yang dulu bukan rezeki kita, Anje lagi happy dapat beli rumah yang ni sebenarnya sebab rumah ni hasil titik peluh kita berdua. Kita saja faham betapa strugglenya kita, kerja siang malam, ups & down kita, struggle nak bahagikan masa lagi, struggle benda lain lagi.

"Tapi Syukur Alhamdulillah impian kita dah tercapai nak rumah idaman kita.," tulis pelakon, Mawar Rashid yang tersentuh hati apabila suaminya Raf Yaakob melakukan kejutan sempena ulang tahun perkahwinan mereka yang keempat, semalam.

Mawar, 26, telah dibawa oleh suaminya ke rumah baru tiga tingkat sebelum dihadiahkan sejambak bunga.

Tahniah diucapkan..!

KLIK LINK INI UNTUK TONTON VIDEO MAWAR RASHID TERIMA HADIAH RUMAH: https://fb.watch/9bcZnkauXa/

Video kredit: Mawar IG

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MUNGKIN NETIZEN INDONESIA LIHAT BIASA, MENARIK... GELEK YANG DIBUAT ITU BIASA" - BABY SHIMA

Baru-baru ini, penyanyi Baby Shima menerusi video yang dimuat naik dalam Instagram miliknya, dilihat sedang melintas jalan raya di hadapan KLCC sebelum berhenti seketika dan bergelek ketika berada di garisan pejalan kaki. Dia juga menulis kapsyen untuk video itu, 'bergoyang sebab kereta tak nak beri laluan!'.

Apa yang pasti, tindakan berisiko dilakukan oleh Shima cukup menarik perhatian netizen Indonesia yang menganggap dia berani dan tidak takut dengan kecaman netizen di negara ini.

Baby Shima ketika ditanya berhubung isu tersebut, menyifatkan netizen Indonesia yang memuji aksi bergelek dilakukannya ketika melintas jalan raya berhadapan Menara Berkembar Petronas (KLCC), baru-baru ini sebagai perkara biasa dan sesuatu yang menarik.

Shima atau nama sebenarnya, Nor Ashima Ramli berkata, dia juga tidak menyangka aksi bersahajanya yang bergelek ketika melintas jalan raya di KLCC itu menjadi perhatian netizen Indonesia sehingga mendapat pujian ramai.

"Mungkin netizen Indonesia melihat perkara ini biasa (bergelek di atas jalan raya) dan sesuatu yang menarik sehingga jadi sebutan dan tarikan terbaharu jika saya ke Jakarta nanti. Lagi pula, mereka di sana tengah di landa kemeriahan Minggu Fesyen Citayam.

Klik untuk gambar besar

"Apapun, bagi saya goyangan atau gelek yang dibuat itu masih biasa lagi. Malah, rasanya kebanyakan netizen sama ada dari Indonesia mahu pun Malaysia, rata-rata ramai yang mendoakan saya. Boleh tengok komen mereka (netizen) itu di YouTube, Instagram atau Facebook," ujarnya dipetik sebagai kepada Harian Metro.

Ditanya juga apakah pandangan sebenarnya terhadap netizen Malaysia yang lebih gemar mengecam apa saja tindakan dibuatnya, Shima berkata dia okey saja dan sentiasa berada dalam keadaan baik.

"Saya tak boleh nak tutup mulut orang. Tapi, sebenarnya ramai juga netizen Malaysia yang tak jemu menyokong saya. Bahkan, apa yang saya perasan semua 'posting' (hantaran) di media sosial saya pasti ada kecaman walaupun ia berita baik.

"Lagi pula, kalau mereka (netizen Malaysia) nak teruskan mengecam saya, tak apalah. Saya selesa biarkan saja, sebabnya saya tahu apa yang saya buat. Saya tak buat apa-apa salah pun," katanya menerusi kiriman WhatsApp.

Mengulas juga mengenai aktiviti terkininya, Shima yang popular dengan lagu Lalai dan cukup dikenali di Indonesia sebagai penyanyi dangdut memaklumkan dia akan menyertai Minggu Fesyen Kuala Lumpur yang akan berlangsung tidak lama lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI LAN SOLO: "MEREKA YANG PERNAH KENA BISUL SAJA TAHU"

Isteri kepada penyanyi Lan Solo iaitu Nur Sheila Hassim, 34, terpaksa menanggung sakit Carbuncle atau bisul selama sembilan hari sebelum menjalani pembedahan kecil baru-baru ini.

Sheila, 34, berkata dia tidak menjangka luka kecil seperti jerawat yang tumbuh di bahagian belakang paha itu membesar menjadi bisul.

"Hanya mereka yang pernah kena bisul saja tahu macam mana sakit dan seksanya nak bergerak. Saya perasan benda ini dua hari sebelum sambutan tahun baru. Ketika itu nampak macam jerawat biasa. Tidak menjangka pula ia punca kepada bisul.

"Orang kita cakap ia bisul akar sebab tak ada mata. Bisul ini pula membesar dan bengkak, tetapi tak ada tempat nak pecah. Jika dibiarkan, ia boleh merebak ke bahagian saraf badan. Kiranya agak bahaya," katanya.

Klik untuk gambar besar

Sheila berkata, bisul itu mengakibatkan dia demam dan pitam di belakang pentas ketika menemani suaminya membuat persembahan.

"Apabila bisul membengkak, saya demam dan menggigil sebab tahan sakit. Saya tak boleh berjalan dan duduk dalam tempoh lama. Serba serbi tak kena dibuatnya.

"Disebabkan saya pitam di belakang pentas, Lan pujuk untuk ke Hospital Shah Alam. Malam itu juga, saya ditahan wad dan keesokannya menjalani pembedahan kecil.

"Doktor beritahu, kalau nak cepat baik memang kena bedah selain makan ubat antibiotik yang diberi. Jika diberi skala kesakitan, saya bagi 10 per 10. Tak nak dah kena sakit ni," tuturnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN SINDIR KEGUGURANNYA: "BAGI TIP HAMIL KERANA ORANG TANYA" - FASHA

Semua sedia maklum mengenai pelakon Fasha Sandha yang mengalami keguguran pada Isnin lalu dan ramai memberi kata-kata semangat buat isteri kepada pelakon Aidil Aziz itu. Namun ada netizen yang mengkritik tindakan Fasha berkongsi tip kehamilan sehingga terlupa tip supaya tidak mudah gugur.

Ibu kepada dua cahaya mata itu bagaimanapun tidak mudah cepat melatah, malah menjawab soalan netizen tersebut dengan penuh kesabaran. Fasha, 35, berkata perkongsiannya mengenai tip kehamilan adalah sekadar untuk berkongsi ilmu dengan peminat.

Menurut Fasha, dia hanya menjawab persoalan peminat di laman Instagram dan tidak serik untuk terus berusaha hamil meskipun mengalami keguguran: "Saya bagi tips kerana orang bertanya... saya tidak serik untuk terus berusaha untuk hamil, semua ini kerja Allah. Terima kasih diatas panggilan apa pun untuk saya. Semoga awak sihat selalu".

Klik untuk gambar besar

Dalam pada komen yang ditinggalkan itu, netizen tersebut mengkritik tindakan Fasha berkongsi tip kehamilan sehingga terlupa tip supaya tidak mudah gugur: "Tulah sibuk nak bagi tip cepat hamil sampai lupa tip untuk diri sendiri supaya tak cepat gugur. Kalau tu pun tak serik lagi tak tahu lah".

Setelah hampir dua bulan mendirikan rumah tangga dengan Aidil, Fasha mengumumkan dirinya sudah hamil pada 21 Mei lalu. Fasha berkata dia menerima banyak pemintaan yang mahu dia berkongsi tip untuk mudah hamil. Kata pelakon filem 'Badang' ini, rezeki itu datang berkat berdoa kepada Allah dan percaya kepada keajaiban doa itu. Bagaimanapun, rezeki zuriat tidak kesampaian apabila Fasha mengalami keguguran pada usia kandungannya hamil enam minggu.

Fasha berharap semua peminat mendoakan agar dia dan suami kuat melalui dugaan tersebut dan akan terus berdoa serta berusaha untuk dikurniakan cahaya mata di masa hadapan: "Kepada semua pengikut saya, terima kasih atas semua doa baik terhadap kandungan saya. Doakan kami supaya kuat melalui ujian ini," katanya yang berkahwin buat kali kedua dengan Aidil pada 30 Mac lalu.

Sebelum ini, Fasha pernah berkahwin dengan ahli perniagaan Rizal Ashram Ramli atau Jejai pada 27 Apil 2012 dan bercerai pada 20 Januari 2016. Hasil daripada perkahwinan tersebut, mereka dikurniakan dua cahaya mata, Putra Rayfal, 6 dan Putri Raysha Jemyma yang kini berusia lima tahun.

Sementara itu, Aidil menjelaskan keadaan Fasha Sandha yang mengalami keguguran dalam keadaan baik. Fasha kini sedang berpantang dan dalam waktu sama turut berehat bagi memastikan tubuhnya kembali kuat dan sihat. Kata Aidil, Fasha keguguran selepas pulang daripada berhari raya di rumah keluarganya di Rembau, Negeri Sembilan.

"Jangan risau, keadaan kami baik saja. Walaupun usia kandungan yang keguguran ini masih awal tetapi isteri harus juga berpantang. Insya-Allah, Allah mahu memberikan lebih baik selepas ini dan harapnya semua orang mendoakan yang baik buat kami sekeluarga," jelasnya.

www.myartis.com / Sumber: mStar, Harian Metro, Instagram Fasha Sandha & Aidil Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SALAH BELI - ZAHIRIL LANTIK ISTERI JADI KETUA KELUARGA, SHERA TERIMA TUGAS

Umum mengetahui mengenai peraturan terkini dimana menetapkan bahawa hanya ketua keluarga yang dipilih sahaja boleh keluar untuk membeli barangan keperluan dan perkara tersebut mendapat reaksi positif daripada rakyat Malaysia. Dalam keadaan negara yanag masih bekerja keras melawan virus Covid-19 daripada terus tersebar, arahan pergerakan terhad yang diambil diharap dapat membendung wabak daripada terus merebak.

Lazimnya, si suami yang selalu digelar sebagai ketua keluarga, namun lain pula dengan pasangan pelakon Zahiril Adzim dan Shera Aiyob. Menerusi satu entri di laman Instagram, Zahiril melantik isterinya sebagai ketua keluarga dan arahan tersebut diterima Shera.

Bukan bertujuan untuk menjadikannya bahan jenaka tetapi sebagai hiburan suami isteri, tetapi apabila melibatkan hal-hal membeli barangan keperluan dapur, lain pula jadinya.

"Betul ke hanya ketua keluarga yang dibenarkan keluar meblei barang dapur seperti sayur, rempah, daun-daun dan lain-lain? Aduhh. Dengan ini saya melantik Shera Aiyob sebagai ketua keluarga sehingga 31 Maca 2020. Sekian," entri yang dinaikkan oleh Zahiril di Instagram miliknya.

Tambah Zahiril, bukannya tidak mahu bertanggungjawab, tetapi dia bimbang tidak dapat membeli barangan yang betul: "Bukan tak bertanggungjawab, tapi kalau aku berdiri tegak depan rak sayur 4 jam, siapa nak jawab?" seluruh Zahiril.

Klik untuk gambar besar

Shera menerusi satu entri di Instagramnya pula berkata: "Disebabkan sebelum ini telah berlaku kejadian kita minta beli brokoli tapi dia bawa balik cauliflower, dan beberapa kejadian lain, jadi dengan ini saya terima lantikan sebagai ketua keluarga sehingga 31 Mac 2020 ini ya, Zahiril.

"Ini juga bertujuan untuk mengelakkan membaziran wang sekiranya ketua keluarga sebenar Zahiril Adzim asyik beli barang yang salah dan tidak diperlukan," seloroh ibu kepada seorang cahaya mata, Nadi Anaqi ini.

Arahan terkini yang dikeluarkan adalah untuk mengelakkan terlalu ramai orang keluar memberi barangan keperluan. Untuk mengurangkan jumlah, arahan agar hanya ketua keluarga dibenarkan untuk membeli barangan yang diperlukan untuk keluarga dikeluarkan.

www.myartis.com / Sumber & foto: Astro Gempak & Instagram Shera Aiyob

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT SOLAT HAJAT - KELUARGA HARAP FARID KAMIL BEBAS, BERAYA BERSAMA

"Kami ada menemui Farid. Alhamdulillah. Berbanding ketika dimasukkan ke lokap dahulu, kali ini dia kelihatan lebih tenang. Farid berpesan, agar saya menjaga keluarga. Sepanjang ketiadaan dia, tanggungjawab sebagai anak sulung, kini terletak pada bahu saya.

"Ibu bapa sudah tentu sedih. Saya masih belum mempunyai kesempatan melawat mereka kerana kami akan pulang beraya sekitar seminggu sebelum 1 Syawal. Kes kali ini berbeza kerana mahkamah telah menjatuhkan hukuman. Tidak seperti kes terdahulu dia hanya masuk lokap dan ada ruang untuk dibebaskan.

"Selain doa ibu bapa di Jitra, Alor Setar, Kedah, kami adik beradik juga ada melakukan solat hajat untuk Farid. Kali terakhir kami bertemu ketika masing-masing hadir melawat Farid. Tidak banyak yang saya boleh ulas tentang Diana kerana kami belum berjumpa untuk duduk bersama-sama.

"Sepatutnya, saya dan isteri (Yana Samsudin) berbuka puasa bersama Diana hari ini. Namun, salah seorang adik saya turut ke rumahnya hari ini, jadi kami buat keputusan untuk datang ke majlis berbuka puasa bersama anak yatim di sini.

"Lagipun, saya dan Yana ada komitmen tersendiri dalam media sosial. Kami tidak boleh mencampuradukkan hal peribadi dan kerja. Kami tidak pernah bercadang untuk melawat Farid pada hari perayaan kerana kami berharap dia keluar untuk beraya bersama.

"Setiap tahun menjelang raya, Farid akan jadi ketua. Dia akan menguruskan segala hal keperluan perayaan. Dia orang yang paling bising ketika membuat persiapan. Jujurnya, kami masih bersedih tetapi pendekatan kami sekeluarga ialah hidup perlu diteruskan. Kami tidak boleh berkongsi mengenai luahan hati kepada umum di platform media sosial.

Klik untuk gambar besar

"Kami sentiasa mendoakan yang terbaik tetapi tidak berdoa dalam media sosial," demikian kata pelakon Fadzil Zahari ketika ditanya mengenai abangnya yang juga seorang pelakon dan pengarah, Datuk Farid Kamil, keluarga serta isteri Farid, pelakon Diana Danielle.

Berhubung status terkini proses rayuan permohonan untuk menangguhkan dan membebaskan Farid daripada hukuman penjara, Fadzil memaklumkan dia sentiasa berhubung dengan peguam mengenai perkara ini. Malangnya, dia tidak boleh berkongsi maklumat tersebut kerana melibatkan perundangan: "Apa yang saya boleh kongsikan, pasukan peguam Farid sedang bekerja keras dan berusaha ke arah itu".

Tempoh dua minggu menjelang tibanya Hari Raya Aidilfitri yang sepatutnya dilalui dengan keterujaan dan kesyukuran seperti hilang sebahagian rasa buat keluarga Farid ini. Akui Fadzil, seluruh keluarganya juga masih dalam keadaan terkejut.

Ini kerana harus menerima hakikat bahawa ayah kepada dua cahaya mata, Muhammad dan Nur Aurora itu sedang menjalani hukuman penjara selama sembilan bulan bermula 15 Mei lalu apabila Mahkamah Majistret Kuala Lumpur menjatuhkan hukuman penjara terhadap Farid selepas didapati bersalah menggunakan dadah jenis ganja pada tahun lalu.

Enggan mempertikaikan keputusan mahkamah, suami kepada pelakon Yana Samsudin bagaimanapun memberitahu, seluruh ahli keluarga masih mengharapkan keajaiban agar pelakon 'Lagenda Budak Setan' itu beroleh pembebasan dengan segera.

www.myartis.com / Sumber & foto: Kosmo & Instagram Fadzil Zahari, Farid Kamil & Diana Danielle

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA MENTUA FAHRIN AHMAD KEMBALI KE RAHMATULLAH

Fahrin Ahmad menerusi laman Instagram memaklumkan bahawa bapa mentuanya, Haji Eleas Hashim telah kembali ke rahmatullah kelmarin. Namun, punca kematian tidak dinyatakan.

Dalam keadaan sedih, Fahrin di Instagram miliknya, turut meluahkan rasa isi hati mengenai arwah yang sempat menghabiskan masa bersama cucunda, Khalifa Fahrel.

"Al Fatihah.. Ayahnda mertuaku.. Haji Eleas Bin Hashim, doaku bersamamu dan semoga roh mu dicucuri rahmat Allah SWT dan ditempatkan di kalangan orang beriman..

Klik untuk gambar besar

"Alhamdulillah.. walau Khalifa Fahrel baru berusia 3 1/2 bulan.. namun banyak saat manis dikongsi bersama Tok Wan.. kerana bagi Tok Wan, cucunya inilah penghibur, dan pengubat keuzuran..

"Gambar dirakam 2 hari yang lepas dan itulah detik terakhir Tok Wan bersama Khalifa Fahrel & tersenyum gembira.. Ayah.... Fahrin & puterimu Elena Eleas & Khalifa Fahrel akan sentiasa mendoakanmu dan menyayangimu.. semoga Ayah tenang di sana.. Amin.........," luah Fahrin.

Takziah kami ucapkan buat Fahrin dan isteri, Elena Hani Eleas. Semoga roh bapa memtua Fahrin bersemadi dengan aman dan di tempatkan bersama golongan orang-orang yang beriman.

Sumber & foto: Fahrin Ahmad IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BIDANG POLITIK - ZIZIE IZETTE TAK MAHU CEBURI, AKUI TAK BERBAKAT MACAM SUAMI

Pelakon Datin Seri Zizie Ezette, 42, yang berkahwin dengan seorang ahli politik terkenal dan sentiasa menyokong kerjaya suami tercinta itu memberitahu dia tidak berhasrat untuk menceburi bidang tersebut. Zizie berkata, dia tiada bakat menjadi ahli politik walaupun untuk perwakilan wanita.

"Saya tak pandai berucap dan seorang yang gugup. Terus-terang, saya takut bercakap atau berucap depan orang ramai. Kalau saya beri ucapan ringkas dalam majlis yang dihadiri pun, hanya Allah yang tahu bagaimana perasaannya ketika itu. Saya sedar kebolehan diri. Malah, saya akur tidak memiliki bakat boleh berucap macam suami," ujarnya.

Pemilik nama sebenar Zizie Ezette Abdul Samad ini memaklumkan beliau sangat kagum dengan suaminya: "Suami saya kalau sebelum nak berucap pun, beliau masih boleh berehat dahulu dalam kereta. Apabila sampai di majlis yang dihadiri, beliau tetap boleh berucap dengan penuh semangat. Saya tak ada kebolehan dan bakat itu," katanya.

Menurut Zizie, bagaimanapun beliau tiada masalah untuk melakonkan watak sebagai ahli politik: "Kalau berlakon, saya tak apa, ada skrip. Apatah lagi, ia sekadar tuntutan watak saja dan bukan diri sendiri.

Klik untuk gambar besar

"Dalam lakonan, saya faham kena jadi orang lain. Itu tak apa kerana bagi merealisasikan watak semata-mata. Untuk realiti pula, saya memang tidak ada keinginan terbabit dalam politik atau nak jadi ahli politik," jelasnya.

Zizie yang pernah muncul berlakon drama Hero Seorang Cinderella pada 2017 berkata beliau juga tidak campur tangan urusam politik suaminya. Ujarnya, beliau hanya suka membaca dan mengikuti perkembangan politik kerana sebagai rakyat Malaysia sewajarnya untuk ambil tahu perjalanan politik tanah air.

Zizie yang juga kakak pelakon Shaheizy Sam bernikah dengan Ahli Parlimen Kinabatangan, Sabah, Bung Moktar pada 2009. Hasil perkongsian hidup itu, mereka dikurniakan tiga anak iaitu kembar Aadam Zac Izette, 3 dan Aaleph Zeke Izette, 3, serta Aalisa Belle Izete, berusia setahun.

Selain itu, Zizie dan suami juga mempunyai dua anak angkat iaitu Naila Nurjenna, 5, dan Aaric Zayn Izete, 3. Baru-baru ini, Zizie hadir pada majlis menandatangani kontrak anak-anaknya yang dipilih sebagai duta produk.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KESAN KONTROVERSI BIGO LIVE - NATASHA AKUI MENGANGGUR

Pelakon baharu, Natasha Elyzza, 24, mengakui dirinya kini menganggur lebih enam bulan, gara-gara video seksi di aplikasi Bigo Live bersama Fathia Latiff.

Natasha berkata, namanya sering kali digugurkan oleh pihak produksi selepas ditolak oleh beberapa stesen televisyen.

"Saya sudah lebih enam bulan tiada kerja dan tidak buat apa-apa, saya ada dapat tawaran berlakon daripada beberapa produksi tapi nama saya digugurkan.

"Mereka beri alasan nama saya tidak lepas ke stesen televsyen, ia mungkin disababkan kontroversi tersebut," ujarnya.

Klik untuk gambar besar

Pelakon filem 'Kimchi Untuk Awak' itu bersama aktres terkenal itu menjadi perhatian apabila video Bigo Live mereka tersebar di internet pada September tahun lalu.

Fathia mengaku dia adalah wanita yang berpakaian seksi dan menari bersama Natasha dalam video Bigo Live yang menjadi bualan hangat di laman sosial.

Fathia atau nama penuhnya Nur Fathia Abdul Latiff, 31, turut memohon maaf dengan sengaja menunjukkan contoh yang tidak baik menerusi laman sosial berkenaan.

Sementara itu, Natasha berkata, dia sudah menyesal dan menerima pengajaran terhadap perkara yang berlaku. Dia berharap, diberi peluang kedua untuk kembali berlakon dalam drama-drama tempatan.

"Saya rindu sangat nak berlakon kembali, bukan saya tidak boleh kerja lain tapi minat saya kepada bidang lakonan sangat kuat.

"Saya benar-benar berharap pihak produksi dan stesen televisyen memberi peluang kepada saya untuk kembali seperti dahulu," katanya.

Sementara itu, ditanya tentang hubungannya dengan Fathia, Natasha berkata, mereka rengang selepas kontroversi berkenaan.

"Kami tak bergaduh, cuma masing-masing buat hal sendiri lepas perkara itu menjadi kontroversi. Saya faham dia pun melalui fasa yang sukar selepas perkara itu berlaku," jelasnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AAISYAH MENARI LAGU 'BLACKPINK' - CHE TA DIKRITIK BIAR ANAK 'TERKINJA-KINJA'

Jika anda mengikuti perkembangan anak kepada pelakon dan usahawan Rozita Che Wan iaitu Aaisyah Dhia Rhana di laman sosial, pasti tahu si comel ini ligat dalam beraksi dalam usianya. Malah, si kecil itu turut aktif menari dan menunjukkan bakat di aplikasi TikTok sebagai hiburan.

Namun, baru-baru ini kecoh seketika apabila ada beberapa orang netizen mengkritik Rozita atau mesra disapa Che Ta itu seolah-olah tidak pandai menjaga anak kerana membiarkan sahaja Aaisyah 'terkinja-kinja' di aplikasi sosial itu.

Bagaimanapun, Rozita tampil berkata, dia sebenarnya tidak perlu mengajar anak perempuannya itu untuk menggunakan TikTok, tapi sebaliknya perkara itu dipelajari sendiri olehnya seiring dengan perkembagan semasa.

Klik untuk gambar besar

Isu ini telah mula menjadi perhatian netizen apabila Aaisyah,6, memuat naik sebuah video memaparkan dia sedang menari lagu 'How You Like That' nyanyian kumpulan Kpop terkenal, Blackpink. Beberapa individu lain turut menyokong pendapat bahawa ibu bapa perlu lebih bijak dalam menguruskan dan membesarkan anak-anak.

Untuk makluman, Che Ta mendirikan rumah tangga pada 11 Disember 2013 lalu bersama pelakon Zain Saidin dan telah dikurniakan seorang cahaya mata perempuan iaitu Aaisyah yang kini berusia enam tahun. Pelakon drama 'Kiah Mai Pulak' ini turut mempunyai dua anak lelaki iaitu Ammar Affendy,24, dan Aniq Ezzra,22, hasil daripada perkahwinan pertamanya.

www.myartis.com / Sumber & foto: Beautifulnara, Instagram Rozita Che Wan & Aaisyah Dhia Rana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA TIPU PAKEJ UMRAH - ABAM RUGI PULUHAN RIBU RINGGIT

Pelawak dan pelakon Abam Bocey memberitahu bahawa dia sudah membuatkan bayaran penuh bagi dirinya dan dua keluarganya yang lain untuk menunaikan ibadah Umrah pada akhir tahun lalu.

Bagaimanapun, Abam mendedahkan mengalami kerugian puluhan ribu ringgit selepas ditipu sebuah syarikat pelancongan tempatan yang menawarkan pakej umrah.

"Selepas membuat bayaran penuh, pemilik syarikat terbabit menunda beberapa kali tarikh penerbangan membuatkan saya berasa tidak sedap hati.

"Selepas itu, pemilik syarikat terbabit terus senyap sehingga sekarang. Sepatutnya saya dan ibu bertolak pada 5 Disember lalu, bagaimanapun impian kami untuk menjejakkan kaki ke Tanah Suci buat kali pertama musnah," katanya.

Klik untuk gambar besar

Namun begitu, Abam berkata, dia enggan mengambil sebarang tindakan terhadap syarikat terbabit sebaliknya reda dengan apa yang sudah berlaku.

"Biar Allah saja membalas perbuatan mereka itu. Saya reda dan percaya setiap berlaku ada hikmah disebaliknya.

"Barangkali mungkin belum rezeki saya membawa ibu menunaikan ibadah. Insya-Allah kami bercadang menunaikan umrah hujung tahun ini atau awal tahun depan," ujarnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TEMBAMNYA.... RAGAM ANAK RODY KRISTAL

Amboiii... Makin bulat dan comel Adithya Jabbar yang berusia 5 bulan ni. Maklumlah bapanya Rody Kristal dan penjaga gol kebangsaan Niena Azman bagi susu banyak-banyak. Heh.

"Geramnyaa budak baru balik dari ofis nii! Sekarag makin nakal.. dah 5 bulan.. anak korang umur cmni nak pakai baju susah tak?" tulis Rody.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::